ΜΗΝΙΑΙΟΝ ΔΕΛΤΙΟΝ ΚΗΡΥΓΜΑΤΩΝ ΙΑΝΟΥΑΡΙΟΣ 2014\nΕυαγγέλιο: Μαρκ. α΄ 1-8\n«Αρχή του Ευαγγελίου Ιησού Χριστού, Υιού του Θεού» (Μαρκ. α΄ 1)\nΜέσα στον πιο πάνω στίχο, που αποτελεί τον πρώτο στίχο του ευαγγελίου του Μάρκου, συμπυκνώνεται όλο το περιεχόμενο του ευαγγελίου του, που αφορά την παρουσία, τη ζωή και το έργο του Ιησού Χριστού. Η ίδια η παρουσία του Ιησού Χριστού αποτελεί «ευαγγέλιο», ευχάριστη είδηση, γιατί αυτή είναι η πρώτη πράξη της αναδημιουργίας του ανθρώπου. Μέσα από αυτήν ολοκληρώνονται οι εξαγγελίες του Θεού προς τους ανθρώπους, αλλά και συνάμα επιβεβαιώνονται οι προφητείες που αφορούν το πρόσωπο του. Με τον τρόπο αυτό έχουμε το κλείσιμο ενός κεφαλαίου, του κεφαλαίου της Παλαιάς Διαθήκης και την ίδια στιγμή έχουμε το άνοιγμα του νέου κεφαλαίου της Καινής Διαθήκης. Δυο κεφαλαίων, δυο Διαθηκών, που συνδέονται μεταξύ τους, αφού η Καινή Διαθήκη αποτελεί συμπλήρωση και όχι κατάργηση της Παλαιάς Διαθήκης. Τούτο το επιβεβαιώνει ο ίδιος ο Ιησούς λέγοντας: «Ουκ ήλθον καταλύσαι, αλλά πληρώσαι» (Ματθ. ε΄ 17)\nΑπό την αρχή λοιπόν, ο Ευαγγελιστής Μάρκος ξεκαθαρίζει ότι η ίδια η παρουσία του Ιησού καθώς και η διδασκαλία και γενικά το σωτηριώδες έργο του αποτελούν ευχάριστη είδηση και εκπλήρωση προαιώνιων υποσχέσεων του Θεού προς τους ανθρώπους. Αυτή η παρουσία επιβεβαιώνεται από τον Ιωάννη τον Πρόδρομο. Αυτή η παρουσία είναι και στην ουσία διαφορετική από την παρουσία οποιουδήποτε άλλου ανθρώπου ακόμα και του Ιωάννου για τον οποίο είπε ο Ιησούς ότι: «ουκ εγήγερται εν γεννητοίς γυναικών μείζων Ιωάννου του βαπτιστού» (Ματθ. ια΄ 11). Βεβαιώνω πως μάνα δε γέννησε ως τώρα άνθρωπο πιο μεγάλο από τον Ιωάννη το βαπτιστή. Αυτή είναι η παρουσία «Ιησού Χριστού του Υιού του Θεού».\nΑυτή τη διαφορά, αυτή την ανωτερότητα τονίζει και ο Ιωάννης ο βαπτιστής. Ο ίδιος είναι απλά «αγγελιαφόρος» που ήρθε να προετοιμάσει το δρόμο του Ιησού εξού και ονομάστηκε «πρόδρομος». Ομολογεί την ανωτερότητα του Ιησού σε κάθε κήρυγμα του. Τον ακούσαμε σήμερα να τονίζει «έρχεται ύστερα από μένα αυτός που είναι πιο ισχυρός και που εγώ δεν είμαι άξιος να σκύψω να λύσω το λουρί από τα υποδήματα του. Εγώ σας βάφτισα με νερό, εκείνος όμως θα σας βαφτίσει με Άγιο Πνεύμα».\nΗ ανωτερότητα του Ιησού είναι ξεκάθαρη. Ο Ιησούς Χριστός είναι «Υιός του Θεού» και θα βαφτίσει με «Άγιο Πνεύμα». Όμως και ο Ιωάννης «ο εν γεννητοίς γυναικών μείζων» έρχεται να επιτελέσει ένα έργο ιδιαίτερα δύσκολο. Η δυσκολία του έργου του εκφράζεται μέσα από τα λέξη «έρημος» για να τονίσει το άγονο της ανθρώπινης ψυχής ένεκα της αμαρτίας και της διαφθοράς που υπήρχε μέσα τον κόσμο.\nΗ διαφθορά ήταν τέτοια που έπρεπε να προηγηθεί προετοιμασία, για τούτο και εστάλη ο Ιωάννης. Όμως η έξοδος από τη διαφθορά δε θα γινόταν αναγκαστικά και χωρίς τη θέληση του ανθρώπου. Η έξοδος από τη διαφθορά θα γίνει με τη συνεργασία του ανθρώπου. Ιδιαίτερα μέσα από τη συναίσθηση των αμαρτιών του και μέσα από τη δύναμη της ταπείνωσης και αυτοκριτικής να βρει τη δύναμη της μετάνοιας και της επιστροφής. Αν η αμαρτωλή κατάσταση χαρακτηρίζεται σαν «πτώση» η μετάνοια εκδηλώνεται σαν «ανάσταση». Είπε και ο άσωτος υιός «αναστάς πορεύσομαι προς τον πατέρα μου» (Λουκ. ιε΄ 18). Για τούτο και ο Ιωάννης καλεί τους ανθρώπους να μετανοήσουν. Μόνο μέσα από τη μετάνοια και την επιστροφή θα συνειδητοποιήσει ο άνθρωπος την αξία τα παρουσίας του Ιησού ως πραγματικής ευχάριστης είδησης, ως «ευαγγελίου».\nΣ’ αυτό το έργο της ανασυγκρότησης του ανθρώπου ο Ιωάννης καθίσταται πρότυπο για τους ανθρώπους. Αφιερώνει τον εαυτό του στην εκπλήρωση του θελήματος του Θεού, περιφρονεί τα αγαθά του κόσμου μέσα από τη λιτή ζωή του, χωρίς να περιφρονεί τον κόσμο. Αντίθετα, αυτόν τον κόσμο τον προσκαλεί στο δρόμο της σωτηρίας λέγοντας του «Μετανοείτε ήγγικε γαρ η βασιλεία των ουρανών» (Μαρθ. γ΄ 2).\nΟ Ιωάννης δεν επιδιώκει την αυτοπροβολή. Αντίθετα τον διακρίνει η ταπεινοφροσύνη. Μια ταπεινοφροσύνη που εκφράζεται με τη σημερινή διδασκαλία του. Μια ταπεινοφροσύνη που θα επιβεβαιωθεί κατά την ημέρα της βάπτισης του Ιησού, λέγοντας του: «Εγώ χρείαν έχω υπό σου βαπτισθήναι, και συ έρχη προς με;» (Ματθ. γ΄ 14). Εγώ έχω ανάγκη να βαπτιστώ από σένα κι έρχεσαι εσύ σε μένα;\nΟ Ιωάννης έχει συναίσθηση του έργου που επιτελεί. Αναγνωρίζει ότι το δικό του βάπτισμα, είναι βάπτισμα μετάνοιας και θα προηγηθεί του βαπτίσματος της σωτηρίας. Το νερό καθαρίζει μόνο το σώμα και απλά συμβολίζει την εσωτερική καθαρότητα. Το βάπτισμα όμως του Ιησού είναι βάπτισμα με Άγιο Πνεύμα. Και το Άγιο Πνεύμα είναι εκείνο που καθαρίζει και αγιάζει την ψυχή. Αυτή η αγιαστική Χάρις προσφέρεται μόνο δια του Ιησού Χριστού. Όπως θα πει αργότερα και ο Απόστολος Πέτρος: «Ουκ έστιν εν άλλω ουδενί η σωτηρία, ουδέ γαρ όνομα έστιν έτερον υπό τον ουρανόν το δεδομένον εν ανθρώποις εν ω δει σωθήναι ημάς» (Πραξ. δ΄ 12). «Από κανένα άλλο δεν μπορεί να προέλθει η σωτηρία ούτε υπάρχει άλλο πρόσωπο κάτω από τον ουρανό δοσμένο στους ανθρώπους με το οποίο μπορούμε να σωθούμε».\nΓια τούτο, τόσο η είδηση της παρουσίας του Ιησού Χριστού, όσο και η διδασκαλία και γενικά το έργο του, αποτελούν ευχάριστη είδηση. Αποτελούν «ευαγγέλιο». «Ευαγγέλιο» όμως χαρακτηρίζεται και το βιβλίο – βιβλία που καταγράφουν τη διδασκαλία και το σωτηριώδες έργο του Ιησού Χριστού. Αυτό, λοιπόν, το ευαγγέλιο είναι η αρχή αλλά και η συμπερίληψη των αληθειών του Χριστιανισμού. Κατά συνέπεια, δεν μπορεί να νοηθεί ευαγγέλιο χωρίς τον Ιησού Χριστό και μάλιστα ως Υιό του Θεού. Όσοι αποπειράθηκαν να προσφέρουν σωτηρία χωρίς Χριστό απέτυχαν, αλλά και όσοι αποσύνδεσαν τον όρο Ευαγγέλιο – ευχάριστη είδηση από το πρόσωπο του Ιησού Χριστού και ως Θεού, όπως οι αιρετικοί, και πάλι οδηγήθηκαν στην αίρεση και άρα στην αποτυχία.\nΑδελφοί μου, κατά τον Απόστολο Παύλο: «Ιησούς Χριστός χθές και σήμερον ο αυτός και εις τους αιώνας» (Εβρ. ιγ΄ 8). Όμως, διαχρονικά, οι κατά καιρούς χριστιανοί, ποια εικόνα του Χριστού και του Χριστιανισμού δώσαμε προς τα έξω; Ο Χριστιανισμός είναι η θρησκεία του μέλλοντος; Σήμερα η ανθρωπότητα βιώνει μια κρίση και μια πτώχευση οικονομική. Αν την εξετάσουμε όμως θα δούμε ότι η πτώχευση και η κρίση είναι περισσότερο πνευματική παρά οικονομική. Ποδοπατήσαμε τις ηθικές αξίες και δίνουμε αξία στην απαξία. Με την όλη στάση και συμπεριφορά μας υποσκάψαμε την ουσία του Ευαγγελίου και το αποκόψαμε από τον Ιησού Χριστό ως Θεό. Για τούτο και φτάσαμε ως εδώ. Ας επαναφέρουμε τις αρχές του ευαγγελίου στη ζωή μας. Ας επανασυνδέσουμε τον εαυτό μας με τον Ιησού Χριστό ως Θεό. Αμήν.\nΑπόστολος: Εφεσ. δ΄7-13\n«Μετανοείτε· ήγγικε γαρ η βασιλεία των ουρανών»\nΝέο έτος μας χάρισε η αγαθότητα του Θεού, αγαπητοί μου αδελφοί. Και όλοι ευχηθήκαμε το έτος αυτό να είναι έτος ευλογημένο και ευτυχισμένο για όλους, μέσα στην θολή ατμόσφαιρα της αβεβαιότητας και της σύγχυσης, που επικρατεί σ’ όλο σχεδόν τον κόσμο. Μέσα σ’ αυτή την αβεβαιότητα και την σύγχυση είναι τοποθετημένο κατάλληλα το ευαγγελικό ανάγνωσμα που ακούσαμε πριν από λίγο. Το ανάγνωσμα αυτό είναι σημαντικότατο γιατί μας περιγράφει τα πρώτα βήματα της δημόσιας δράσης του Κυρίου μας. Ήταν η εποχή, μας πληροφορεί ο ευαγγελιστής Ματθαίος, που ο Ιωάννης ο Πρόδρομος οδηγήθηκε από τον βασιλιά Ηρώδη τον Αντύπα στη φυλακή. Η φυλάκιση αυτή συνέπεσε, ακριβώς, την περίοδο εκείνη, μετά τους τρείς μεγάλους πειρασμούς του διαβόλου, που είχεν αποκρούσει ο Κύριος, στην έρημο. Η εγκληματική αυτή ενέργεια του Ηρώδη εναντίον του αγίου Ιωάννη του Βαπτιστή, αποτέλεσε την αφορμή ο Κύριος να αναχωρήσει από την Ιουδαία και να μεταβεί για μεγαλύτερη ασφάλεια στη Γαλιλαία. Ο Κύριος επιλέγει σαν κέντρο της δράσης του την πόλη της Καπερναούμ, πραγματοποιώντας έτσι την προφητεία του Προφήτη Ησαΐα που έλεγε: « Η χώρα του Ζαβουλών και η χώρα του Νεφθαλείμ, εκεί που ο δρόμος πάει για την θάλασσα και πέρα από τον Ιορδάνη, η Γαλιλαία που την κατοικούν ειδωλολάτρες εκεί αυτοί που κατοικούνε στο σκοτάδι είδαν φώς δυνατό. Και για όσους μένουν στην χώρα που τη σκιάζει ο θάνατος, ανέτειλε ένα φώς για χάρη τους». Κι από τότε άρχισε ο Ιησούς να κηρύττει και να λέει: «Μετανοείτε γιατί έφτασε η βασιλεία του Θεού». Η φωνή αυτή του Κυρίου μας χρειάζεται ν’ ακουσθεί το ίδιο δυνατή και αφυπνιστική και στις δικές μας μέρες. Γι’ αυτό και μια και βρισκόμαστε και στην αρχή του νέου έτους, αξίζει να δούμε σήμερα το εξαιρετικά ενδιαφέρον θέμα της μετάνοιας.\nΤο σάλπισμα και προσκλητήριο αυτό της μετάνοιας, που έκαμε ο Κύριος, μας δείχνει το δρόμο που οδηγεί προς το φώς και τη σωτηρία. Χρειάζεται και σήμερα να μετανοήσουμε, γιατί στις μέρες μας έχουμε πολύ απομακρυνθεί από τον Θεό και το νόμο Του. Ζούμε ζωή ξένη και πολλές φορές αντίθετη προς το άγιο θέλημα του Κυρίου μας. Διαβάζουμε καθημερινά στις εφημερίδες και ακούμε από τις τηλεοράσεις για φόνους και εγκλήματα και παντός είδους ανηθικότητες. Ακούομε ύβρεις και αισχρολογίες και φοβερές βλασφημίες. Αντικρύζουμε πράξεις μίσους και βίας και μανία καταστροφής. Οι αρμόδιοι μιλούν για εκατοντάδες χιλιάδες εκτρώσεις που γίνονται κάθε χρόνο. Πολλοί νέοι παρασύρονται στα ναρκωτικά κι άλλοι αρνούνται την πίστη τη χριστιανική και παρουσιάζονται ως άθεοι και πολεμούν τον Χριστό και την Εκκλησία Του. Συκοφαντούν και εξευτελίζουν τον ιερό κλήρο και με τις διαρρήξεις και κλοπές από ιερούς ναούς και εξωκκλήσια βεβηλώνουν εικόνες και ιερά κειμήλια της ορθόδοξης πίστης μας. Ύστερα απ’ όλα αυτά έχουμε όλοι ανάγκη της μετάνοιας, γιατί μ’ αυτές όλες τις πράξεις μας μοιάζουμε κι εμείς σήμερα, όπως την εποχή του Χριστού, προς λαό καθήμενο στο σκοτάδι και στη σκιά του πνευματικού θανάτου.\nΒέβαια, δεν έχουμε φθάσει όλοι, ούτε ίσως οι πολλοί, σ’ αυτό το κατάντημα. Όμως, κανένας από μας δεν μπορεί να πει ότι δεν έχει αμαρτίες και δεν είναι ένοχος ενώπιον του Θεού. Ποιός από μας είναι απαλλαγμένος από το ψέμα, από τη φιλαργυρία, από έχθρες και θυμούς ή από κοσμικές και ανήθικες εκδηλώσεις, ξένες προς το πνεύμα το χριστιανικό; Ποιοί από μας δείχνουν εμπιστοσύνη στην πρόνοια του Θεού στις δύσκολες στιγμές της ζωής μας, στις ασθένειες και στους θανάτους; Η αλήθεια είναι ότι όλοι μας, είμαστε αμαρτωλοί και αυτό θα πρέπει να το καταλάβουμε και να το πιστέψουμε και να αλλάξουμε τρόπο ζωής, δηλαδή να μετανοήσουμε. Μόνο έτσι θα βρει απήχηση και στις δικές μας ψυχές το κήρυγμα και ο λόγος του Κυρίου, το «Μετανοείτε».\nΥπάρχει όμως και άλλος λόγος, για τον οποίο το ζήτημα της μετάνοιάς μας είναι επείγον και ο λόγος του Κυρίου ιδιαίτερα χρήσιμος και για μας. Είναι εκείνος που τόνισε ο Κύριος ότι έφτασε η βασιλεία των ουρανών. Με την έλευση του Χριστού στον κόσμο, τον θάνατο, την ανάσταση και την ανάληψή Του στους ουρανούς, δεν περιμένουμε τίποτε άλλο, παρά την Δευτέρα Παρουσία Του και την βασιλεία των ουρανών. Ισχύει εδώ ο λόγος του αποστόλου Παύλου ότι «τώρα η τελική σωτηρία βρίσκεται πιο κοντά μας παρά τότε που πιστέψαμε» (Ρωμ. ΙΓ΄,11). Γιατί κι αν δεν γίνει στις μέρες μας η Δευτέρα Παρουσία, μεταβαίνουμε στην άλλη ζωή με το θάνατό μας. Κι είναι γεγονός ότι κάθε μέρα που περνά, μας φέρνει πιο κοντά στο θάνατο. Και πιο κοντά στην βασιλεία των ουρανών ή στην αιώνια κόλαση. Και η ημέρα του θανάτου μας, δυστυχώς, έρχεται απροειδοποίητα όπως ο κλέφτης τη νύχτα (Α΄ Θεσσ. Ε΄2). Κρυφά και ξαφνικά σε στιγμή που δεν το περιμένουμε. Γι’ αυτό και χρειάζεται να είμαστε μετανοημένοι. Γι’ αυτό και χρειάζεται καθημερινά να μετανοούμε για τις αμαρτίες μας και να ζητούμε το έλεος του Θεού. Γιατί ο Κύριος δεν μας είπε μετανοήστε, δηλαδή μια φορά να μετανοήσετε, αλλά είπε «μετανοείτε», δηλαδή συνεχώς. Καθημερινά να μετανοούμε και να διορθώνουμε τον εαυτό μας και τις αμαρτίες μας με την μετάνοια. Έτσι και μόνον έτσι θα κερδίσουμε την βασιλεία των ουρανών, όποτε κι αν έλθει.\nΔεν υπάρχει αμφιβολία ότι οι ψυχές που μετανοούν για τις αμαρτίες τους, που εξομολογούνται και καθαρίζονται και στην συνέχεια αγωνίζονται όσο μπορούν καλύτερα, αυτές οι ψυχές σίγουρα θα κερδίσουν την ουράνια βασιλεία και μακαριότητα. Οι ψυχές αυτές θα είναι έτοιμες, ώστε σε κάθε στιγμή να μπορούν να υποδεχθούν τον Κύριο, είτε με το θάνατο, είτε με την φοβερή Δευτέρα Παρουσία Του. Οι μετανοημένες ψυχές θα ακούσουν τότε τη χαρμόσυνη φωνή του Χριστού «Εισέλθετε στη χαρά του Κυρίου σας».\nΑδελφοί μου! Εκύλησαν ήδη οι πρώτες ημέρες του νέου έτους. Πόθος και ευχή όλων μας, είναι το νέο έτος να είναι ευτυχισμένο και ειρηνικό. Η αγία μας Εκκλησία, τώρα στην αρχή της νέας χρονιάς, μας υποδεικνύει και τον τρόπο, για να γίνει και να είναι ο νέος χρόνος, όπως ακριβώς τον ποθούμε. Μας καλεί δηλαδή σε μετάνοια. Το σάλπισμα και προσκλητήριο αυτό της μετάνοιας, που απηύθυνε σ’ όλους εμάς ο Κύριος, μας δείχνει το δρόμο, που οδηγεί προς το φώς και τη σωτηρία. Θα πρέπει να γνωρίζουμε ότι αν δεν απαρνηθούμε την παλιά αμαρτωλή ζωή μας, αν δεν εγκαταλείψουμε τις αμαρτωλές συνήθειες και επιθυμίες μας, δεν μπορούμε να γίνουμε μέλη της Εκκλησίας και να συνδεθούμε με τον Κύριο, που είναι το φώς του κόσμου. Σ’ αυτή τη ζωή της μετάνοιας και του αγιασμού, μας καλεί όλους ο Θεός. Ιδιαίτερα εμάς σήμερα, που ζούμε σε μια νεοειδωλολατρική εποχή πνευματικού σκότους, πυκνού όσο ποτέ άλλοτε. Εκείνος μέσα στην άπειρη αγάπη Του, μας έσωσε από την εξουσία του σκότους και μας ετοποθέτησε στη Βασιλεία του Υιού της αγάπης Του. Ας φιλοτιμηθούμε, λοιπόν, να γίνουμε κι εμείς άξιοι αυτής της Βασιλείας Του. Αμήν.\nΑπόστολος: Κολ. γ΄ 4 - 11\nΕυαγγέλιον: Λουκά ιζ΄ 12 – 19\n«Η πίστις σου σέσωκέ σε.»\nΤο άκουσε αυτό ο ένας από τους δέκα λεπρούς που θεραπεύτηκαν. Ήταν ο μόνος που γύρισε. Και μάλιστα, ο διπλά περιφρονημένος από τους Ιουδαίους. Ένας Σαμαρείτης και λεπρός. ¨Όμως οι άλλοι εννέα που βρίσκονταν, τώρα που θεραπεύτηκαν και δεν είχαν πλέον ανάγκη; Μόνο ένας, με πλημμυρισμένη την ψυχή του από ευγνωμοσύνη προς τον Ιησού, επέστρεψε και έπεσε στα πόδια Του. Και ενώ επέστρεφε εδόξαζε τον Θεό με δυνατή φωνή, ώστε να ακούσουν όλοι, για το απροσδόκητο δώρημα Του. Σήκω και πήγαινε, σε έχει σώσει η πίστη σου, του λέγει ο Κύριος.\nΘα ήταν αδύνατο, αγαπητοί μου αδελφοί, να μην προσέξουμε και να μην αξιολογήσουμε την ευγνώμονα στάση του λεπρού που θεραπεύτηκε.Φυσικά πρόκειται για ένα τεράστιο θαύμα που τις συνέπειές του δέχτηκαν δέκα ταλαίπωροι, απόβλητοι της κοινωνίας. Ο ένας όμως επέστρεψε. Ήρθα να σε ευχαριστήσω, ήταν η φράση που δεν εξεστόμισε, αλλά με τη στάση του την εννοούσε ο θεραπευθείς. Αιωρείται λοιπόν ένα ερώτημα. Οι άλλοι που είναι. Δέχτηκαν μια απίθανη και κυριολεκτικά θαυματουργική θεραπεία. Δεν σκέφτηκαν τουλάχιστο να πούνε ένα ευχαριστώ; Μόνο ένας και αυτός να είναι ένας ξένος; Βρισκόταν σε απελπιστική κατάσταση, ο λεπρός Σαμαρείτης, απομονωμένος από την κοινωνία. Είχε την φοβερή και αθεράπευτη ασθένεια του και την δραματική οικονομική συνέπειά της. Αλλά η αρρώστια αυτή του επέβαλε και την μόνιμη απαγόρευση ελευθεροεπικοινωνίας με τους συνανθρώπους του. Μόνος και ακοινώνητος, λεπρός και φτωχός, ζούσε στη καθημερινή δυστυχία του, περιμένοντας το βασανιστικό του τέλος.\nΆκουσε για τον Χριστό και τα θαύματά Του, και περίμενε στην ερημιά του μαζί με τους άλλους δύστυχους, μήπως περάσει από εκεί. Πίστεψε ότι κάτι μπορούσε να κάνει και γιαυτόν. Και δεν έχασε την μοναδική ευκαιρία με αποτέλεσμα το σωτήριο θαύμα. Η επιστροφή, η δοξολογία και η ευγνωμοσύνη απέδειξαν την πίστη του στον Κύριο. Πέτυχε όχι μόνο την θεραπεία από την αρρώστια, αλλά και τη σωτηρία της ψυχής του. Γιατί και οι εννέα πίστεψαν, πήγαν και παρουσιάστηκαν στους ιερείς θεραπευμένοι. Αλλά περιορίστηκαν σ’ αυτό μόνο. Γιατί «καί τά δαιμόνια πιστεύουσι καί φρίσσουσι», σημειώνει ο Αδελφόθεος Ιάκωβος. Και οι δαίμονες παραδέχονται την ύπαρξη του Θεού και φοβούνται τη δύναμή Του, αλλά δεν Τον δοξάζουν, δεν τον λατρεύουν, δεν τον προσκυνούν.\nΤην ύπαρξη ανωτέρου όντος, του Θεού, αγαπητοί μου αδελφοί, θα ήταν παραλογισμός να την αμφισβητεί κανείς. Υπάρχουν βέβαια και κάποιοι που δηλώνουν άθεοι, αν και θεωρούν ότι υπάρχει κάποια αρχή από την οποία ξεκινούν τα πάντα και προσπαθούν με επιστημονικές μεθόδους να την προσδιορίσουν.\nΗ πίστη, όμως στην ύπαρξη του Θεού δεν αρκεί για μας τους πιστούς, που θέλουμε να είμαστε συνεπείς χριστιανοί. Και συμπληρώνει ο Αδελφόθεος Ιάκωβος: «Η πίστις χωρίς τών έργων νεκρά εστιν».Η πίστη χωρίς έργα αγαθά, χωρίς έργα αρετής, χωρίς την αγάπη στον Κύριο, δεν έχει καμιά αξία, είναι νεκρή, πεθαμένη. Πρέπει να συνοδεύεται η πίστη από έργα αγαθά, θετικά. Χαρακτηρίζεται όλη η ζωή μας, από την αποφυγή πράξεων αντίθετων προς την πίστη μας, παραβάσεων του νόμου του Θεού. Σημειώνει ο Απόστολος Παύλος στο απόσπασμα από την επιστολή προς Κολασσαείς, περιεκτικό κατάλογο ολόκληρο, πράξεων που πρέπει να αποφεύγουμε. Δεν είναι απλές ούτε εύκολες, αγαπητοί μου, αν δεν είναι δίπλα μας ο Ιησούς. Γράφει λοιπόν: «Νεκρώσατε ....πορνείαν, ακαθαρσίαν, πάθος επιθυμίαν κακήν καί τήν πλεονεξίαν ήτις εστιν ειδωλολατρεία». Ίσως είναι ευκαιρία να αλλάξουμε τον εαυτό μας, τώρα με το νέο χρόνο που επέτρεψε ο Κύριος να ζούμε. Είναι ευκαιρία να εξετάσουμε τον εαυτό μας, για πράξεις, σκέψεις και επιθυμίες, αν λίγο ή περισσότερο παρασυρόμαστε σε παρόμοιες πράξεις. Και πιο κάτω, συνεχίζει ο Απόστολος προτρέποντάς μας: Να αποφύγουμε την οργή, τον θυμό, την κακία, τη βλασφημία, την αισχρολογία. Και καταλήγει με την προτροπή να πετάξουμε μακριά από εμάς, σαν ένα παλιό μας φόρεμα, την συμπεριφορά του παλιού κακού ανθρώπου, που μας χαρακτήριζε πριν, και τις πράξεις του. Κι ύστερα, με καθαρή την ψυχή μας από κάθε αμαρτία, να δεχτούμε το Χριστό μέσα μας με την θεία κοινωνία, να ντυθούμε τον καινούργιο άνθρωπο, όπως τον θέλει ο Δημιουργός μας. Αυτό σημαίνει συνέπεια στην πίστη μας.\nΔεν αρκεί λοιπόν, αγαπητοί μου αδελφοί, να πιστεύουμε στο Θεό, να φοβόμαστε τη δύναμή Του. Είναι ανάγκη να ακολουθούμε τις εντολές Του. Η πίστη μας θα πρέπει να διαμορφώνει τον εαυτό μας, το χαρακτήρα μας. Να δίνει το κυρίαρχο διακριτό χρώμα στη καθημερινή μας ζωή. Να τη νοιώθουν και οι γύρω μας. Να είμαστε το φως που θα φωτίζει. Να γίνεται αφορμή δοξολογίας του ονόματός Του. Θα είναι και αυτό άλλο ένα, πραγματικό θαύμα, που δεν είναι τόσο απλό και εύκολο, αλλά που θα πραγματοποιηθεί με την βοήθεια του Θεού μας. Ωστόσο η ολοκληρωμένη απόδειξη της πίστης μας, θα είναι η χωρίς αμφιβολίες και περιορισμούς αγάπη προς τον Θεό, η απόλυτη εμπιστοσύνη στην πρόνοια Του, στη διαρκή παρουσία Του κοντά μας. Τότε η πίστη θα είναι, πράγματι ζωντανή. Τότε θα αξίζει να ακούσουμε και εμείς από τον Χριστό μας: Η πίστις σου σε έχει σώσει. Γένοιτο.\nΠρωταθλητής της μετάνοιας αποδείχτηκε αγαπητοί αδελφοί, ο Ζακχαίος. Και δίκαια το ιερό Ευαγγέλιο αποθανάτισε τη μνήμη αυτού του ανθρώπου. Γιατί ο αρχιτελώνης της Ιεριχούς είναι μεγάλο πρότυπο για όλους τους αμαρτωλούς, που θέλουν να αλλάξουν πραγματικά και να γίνουν γνήσια παιδιά του Θεού. Είναι εκείνος που δεν περιορίζεται σε λόγια, αλλά προχωρεί αμέσως στα έργα της μετάνοιας.\n«Σταθείς δε είπε προς τον Κύριον• ιδού τα ημίση των υπαρχόντων μου, Κύριε, δίδωμι τοις πτωχοίς, και ει τινός εσυκοφάντησα, αποδίδωμι τετραπλούν».\nΉταν πολύ αμαρτωλός ο άνθρωπος αυτός. Είχε νοικιάσει από τους Ρωμαίους τους φόρους στην Ιεριχώ και τους εισέπραττε από τους κατοίκους της σε πολύ μεγαλύτερα ποσά. Και μ’ αυτή τη διαφορά, θησαύριζε.\nΤώρα, λοιπόν που μετανοεί, θέλει να αποκαταστήσει το δίκαιο που κατέλυσε, να αποδώσει, να γυρίσει πίσω τα χρήματα της ανομίας. Κι όχι μονάχα αυτό. Θέλει να γίνει τέλειος. Δηλώνει, λοιπόν, μπροστά στον Σωτήρα:\n- Τα μισά απ’ όσα έχω, Κύριε τα προσφέρω στους φτωχούς. Κι όποιο συμπολίτη μου αδίκησα, θα τον αποζημιώσω στο τετραπλάσιο.\nΤι σημαίνει ζωή σύμφωνα με το άγιο θέλημα σου, το γνωρίζω πολύ καλά. Δεν θέλεις τίποτε άλλο τόσο πολύ,. Τόσο πρωταρχικά, όσο το να συμμορφώνονται οι ακόλουθοι σου με την εντολή της αγάπης. Γιατί είσαι η ίδια η αγάπη.\nΕίπες όποιος έχει δυο χιτώνες, να δώσει τον ένα στον αδελφό του που δεν έχει. Κάνω, λοιπόν, αυτό που εσύ πρόσταξες. Δίνω το μισό βιός μου στους πένητες και αποδείχνω έτσι ότι πραγματικά παράτησα το σκοτάδι και μπήκα στο φως σου. Ότι έγινα αληθινός μαθητής σου.\nΠοιος άλλος από τον εραστή και μύστη της αγάπης μπορεί να είναι τόσο κοντά σου και τόσο μακριά από την αμαρτία; Ποια άλλη απόδειξη ότι μετενόησα, θα υπήρχε πιο αδιάσειστη από την προσκόλληση μου στη μεγάλη σου εντολή, από τη βία μου να πραγματοποιήσω, να εφαρμόσω αυτή την εντολή;\nΌποιος έρχεται σε σένα, παρατώντας τον Διάβολο, δεν κάνει τίποτε άλλο, Κύριε, παρά να πλησιάζει τον διπλανό του, να αγαπά έμπρακτα τους αδελφούς του. Γι’ αυτό κι εγώ για τίποτε δεν μεριμνώ, για τίποτε δεν σπεύδω τόσο, τώρα που με ελευθέρωσες από τον Αρχέκακο, παρά για να γίνω υπηρέτης της αγάπης.\n«Ιδού, τα ημίση των υπαρχόντων μου δίδωμι τοις πτωχοίς».\nΚαταλαβαίνω τώρα πόσο ανόητος ήμουν, όταν τους περιφρονούσα και δεν τους λογάριαζα. Αυτοί είναι οι ταμίες της βασιλείας σου κι όποιος τους παραδίνει χρήματα με την ελεημοσύνη, καταθέτει στην ουράνια τράπεζα σου. Δανείζει σε σένα και πρόκειται να απολαύσει τόκους, που μπροστά τους το κεφάλαιο δεν έχει την παραμικρή αξία.\nΔεν θα μείνεις στην πόλη μας ούτε στο σπίτι μου για πολύ. Αλλά εγώ πάντα θα σε βλέπω, όπως τώρα, στο πρόσωπο των αδελφών σου αυτών των ελαχίστων και θα σε λατρεύω με την αγαθοεργία μου σ’ αυτούς.\n«Ιδού τα ημίση των υπαρχόντων μου, Κύριε, δίδωμι πτωχοίς». Τα δίνω έτσι σε σένα τον ίδιο, που σου πρόσφερα και ολόκληρη την καρδιά μου. Διδάσκεις τους φίλους σου, για το πώς θέλεις να σε λατρεύουν και να σου φανερώνουν την αφοσίωση τους. Πώς; Με το να συντρέχουν τους ένοχους να προστατεύουν τους αδύνατους, να ψωμίζουν τους νηστικούς, να ντύνουν τους γυμνούς. Μονάχα αν κάνουν έτσι θα βρουν πρόσωπο μπροστά στο φοβερό σου βήμα, κατά την ημέρα της Κρίσεως, και θα τους βάλεις στα δεξιά σου λέγοντας:\n- Εφ’ όσον εποιήσατε ενί τούτων των αδελφών μου των ελαχίστων, εμοί εποιήσατε. (Εφ’ όσον ευεργετήσατε έναν απ’ αυτούς τους αδελφούς μου τους ελαχίστους, σε μένα τον ίδιο το κάματε).\nΠόσο καλούς λογαριασμούς ξέρει, αγαπητοί αδελφοί, να κάνει ο Ζακχαίος! Πως βρίσκει ότι χρειάζεται για να μην πάει χαμένη η μετάνοια του!\nΑλλά δεν σταματά ως εδώ. Υπάρχει κι ένας άλλος λογαριασμός που πρέπει να κάμει. Προσθέτει, λοιπόν, μετά την πρώτη υπόσχεση, κι αυτή:\n- Και ει τινος εσυκοφάντησα, αποδίδωμι τετραπλούν. (Κι αν αδίκησα κάποιον, θα του γυρίσω πίσω τα χρήματα του τετράδιπλα).\nΠολλούς αδίκησα. Πολλούς απομύζησα. Από πολλούς αφήρεσα. Σε όλους, λοιπόν, αυτούς θα επιστρέψω τα χρήματα της ανομίας. Και δεν θα τα γυρίσω πίσω ακριβώς όπως τα είχα πάρει, αλλά αυξημένα στο τετραπλάσιο. Αυτό είναι ο τόκος, που καθορίζει η μετανοημένη ψυχή μου. Μεγάλο κακό έκαμα. Πιο πολύ καλό μου χρειάζεται να κάμω για να επανορθώσω εκείνο το κακό, ώστε να το σβήσω πια.\nΔεν ξέρουμε, αγαπητοί αδελφοί, αν η περιουσία του αρχιτελώνη ήταν στο μέγιστο μέρος καμωμένη από αδικίες ή αν είχε απλώς αυξηθεί απ’ αυτές. Ότι όμως κι από τα δυο να συνέβαινε, ο άνθρωπος αυτός θ’ απογυμνωνόταν από το βιός του με τέτοιες υποσχέσεις που έδωσε, θα έμενε φτωχός. Και θα απόδειχνε έτσι, ότι η μετάνοια του ήταν τόση και τέτοια, ώστε να τον φέρει μονομιάς στην τελειότητα. Γιατί με τις αποζημιώσεις που υποσχέθηκε και με τις αγαθοεργίες που προανήγγειλε, τι θα μπορούσε να του μείνει;\nΔεν εφαρμόζει, λοιπόν, ο μακάριος απλώς την ηπιότερη εντολή της αγάπης, δεν υπακούει μονάχα στο «ο έχων δύο χιτώνας…» αλλά προχωρώντας πραγματοποιεί εκείνο που ο Κύριος σύστησε σε ένα άλλον πλούσιο:\n«Ει θέλεις τέλειος είσαι, πάντα όσα έχεις… διάδος» (Αν θέλεις να γίνεις τέλειος, μοίρασε όλα όσα έχεις).\nΙδού μετάνοια, αγαπητοί αδελφοί, μεγάλη κι ολόκληρη. Είναι η μετάνοια του Ζακχαίου. Η μετάνοια, που δεν επανορθώνει απλώς ότι κακό είχε κάμει αυτός ο αμαρτωλός, αλλά και προσφέρει πολύ περισσότερα, για να αλλάξει τον αμαρτωλό σε τέλειο άγιο.\nΣΤΟΥΣ ΜΑΚΑΡΙΣΜΟΥΣ, ΛΟΓΟΣ ΣΤ΄\nΜακάριοι είναι οι καθαροί στην καρδιά, γιατί αυτοί θα δουν το Θεό.\nΑπό όσα είπαμε δεν αμφιβάλλομε ότι αυτά είναι έτσι. Αλλά ο λόγος μας εξακολουθεί να βλέπει με την ίδια αμηχανία, ότι του είχε προκαλέσει απορία από την αρχή. Όπως αυτός που έφτασε στον ουρανό μετέχει τα θαυμάσια του ουρανού, αλλά επειδή είναι αδύνατος κάποιος τρόπος ανόδου, τίποτε από όσα παραδεχτήκαμε δεν μας ωφελεί, έτσι δεν υπάρχει αμφιβολία ότι από τον καθαρμό της καρδιάς πραγματοποιείται η μακαριότητα. Το πώς όμως θα καθαρίσει κάποιος την καρδιά από τους μολυσμούς εξισώνεται απόλυτα με την ανάβαση στον ουρανό. Ποιά κλίμακα λοιπόν του Ιακώβ, ποιο άρμα πύρινο θα βρεθεί όμοιο με εκείνο που ανύψωσε τον προφήτη Ηλία στον ουρανό, με τον οποίο θα ανυψωθεί η καρδιά μας στα θαύματα του ουρανού, αποτινάζοντας αυτό το χωμάτινο βάρος; Αν δηλαδή σκεφτεί κανένας τα αναγκαία παθήματα της ψυχής, θα νομίσει την αποχώρηση των παθών που είναι δεμένα μαζί του ανεπίτευκτη και αδύνατη. Η γέννηση γίνεται αμέσως με κάποιο πάθος και με πάθος προχωρεί η αύξηση και στο πάθος καταλήγει η ζωή και έχει κατά κάποιο τρόπο αναμιχθεί το κακό στη φύση μας, εξαιτίας εκείνων που αποδέχτηκαν το πάθος από την αρχή, που με την παρακοή έφεραν τη νόσο σε εμάς. Κι όπως με τη διαδοχή των γενεών συνεχίζεται σε κάθε είδος η φύση των ζώων, ώστε αυτό που γεννιέται να είναι κατά το νόμο της φύσης όμοιο με αυτό από το οποίο προήλθε, έτσι γίνεται άνθρωπος από άνθρωπο, από εμπαθή εμπαθής, από αμαρτωλό αμαρτωλός. Επομένως συνυπάρχει κατά κάποιο τρόπο σε όσους γεννιούνται η αμαρτία, γεννιέται και μεγαλώνει μαζί τους και καταλήγει μαζί τους, στο τέλος της ζωής.\nΑλλά είναι δυσκατόρθωτη η αρετή, μόλις κατορθώνεται με μύριους ιδρώτες και πόνους και με προσπάθεια έντονη, όπως μάθαμε από πολλά χωρία της Γραφής• ακούσαμε πως είναι θλιμμένος και προχωρεί από στενωπούς ο δρόμος της βασιλείας, ενώ είναι πλατύς και κατηφορικός ο δρόμος μέσα από την κακία οδηγεί τη ζωή στην απώλεια. Ώστε η Αγία Γραφή δεν όρισε ότι η υψηλή ζωή είναι γενικά αδύνατη, αφού διηγήθηκε στα ιερά βιβλία τα θαυμάσια έργα τόσων πολλών ανδρών. Το νόημα όμως της υπόσχεσης ότι θα δούμε το Θεό είναι διπλό• ένα η γνώση της ύπαρξης που υπερβαίνει τα πάντα, και άλλο να ενωθούμε με αυτόν με την καθαριότητα της ζωής μας. Γι’ αυτό η διδασκαλία των αγίων καθορίζει ότι το πρώτο είδος της κατανοήσεως είναι αδύνατο• για το δεύτερο δίνει την υπόσχεση του ο Κύριος στους ανθρώπους με τη διδασκαλία του αυτή λέγοντας «μακάριοι είναι όσοι έχουν καθαρή καρδιά, γιατί αυτή θα δουν το Θεό».\nΤο πώς θα γίνει κανένας καθαρός, μπορείς να το μάθεις από όλη σχεδόν την ευαγγελική διδασκαλία. Περνώντας επιτροχάδην τα ακόλουθα παραγγέλματα, θα βρεις φανερό το καθαρτικό μέσο της καρδιάς. Αν δηλαδή χωρίσεις σε δυο την κακία, κακία των έργων και κακία των σκέψεων, πρώτα τιμώρησε με τον παλαιό νόμο την αδικία που εκδηλώνεται με τα έργα, τώρα όμως τροποποίησε το νόμο να αποβλέπει στο άλλο είδος της αμαρτίας δεν τιμωρεί πια το έργο της αμαρτίας, αλλά προνοεί πώς να μη γίνει ούτε καν η αρχή. Γιατί το να αφαιρεθεί η κακία από την προαίρεση μας είναι πολύ καλύτερο από το να απομακρύνεις τη ζωή σου από τα έργα της κακίας. Αλλά επειδή η κακία είναι πολυμερής και πολύτροπη, αντιπαρέταξε για καθένα από τα απαγορευμένα θεραπεία με χωριστά παραγγέλματα. Κι επειδή το πρώτο και πιο συνηθισμένο πάθος σε όλη τη ζωή είναι το πάθος του θυμού, αρχίζει τη θεραπεία από το επικρατέστερο, νομοθετώντας να μην οργιζόμαστε. Διδάχτηκες, λέει, από τον παλαιότερο νόμο «να μη φονεύσεις», μάθε τώρα να διώξεις από την ψυχή σου την οργή κατά των συνανθρώπων σου. Δεν απαγόρευσε βέβαια καθολοκληρίαν το θυμό• γιατί είναι δυνατό να χρησιμοποιηθεί ο ορμή αυτή της ψυχής και για καλό, αλλά το παράγγελμα διαγράφει ολότελα την οργή κατά του αδελφού για όποιο αγαθό. « Όποιος οργίζεται κατά του αδελφού του χωρίς λόγο», λέει. Η προσθήκη του «χωρίς λόγο» δείχνει την ευκολία κάποτε της χρήσης του θυμού, όταν κοχλάσει το συναίσθημα για τον κολασμό της αμαρτίας. Αυτό το είδος της οργής το αποδίδει από παλιά η Γραφή στον Φηνεές, όταν με τη σφαγή των παρανόμων εξιλέωση το Θεό που απειλούσε το λαό.\nΜεταφέρει έπειτα τη θεραπεία στα πλημμελήματα της ηδονής και με την εντολή του απαλείφει από την καρδιά την άτοπη επιθυμία της μοιχείας. Έτσι θα βρεις τον Κύριο στην συνέχεια να διορθώνει και όλα τα επιμέρους, αντιτάσσοντας σε κάθε είδος κακίας την κατάλληλη νομοθεσία. Εμποδίζει να αρχίζομε να αδικούμε, με το να μην μας παραχωρεί ούτε το να αμυνόμαστε. Εξορίζει το πάθος της πλεονεξίας, προστάζοντας να δίνουμε σε αυτόν που πήρε τα ρούχα μας κι όσα μας έχει αφήσει. Θεραπεύει τη δειλία παραγγέλλοντας να περιφρονούμε το θάνατο. Και γενικά με κάθε παραγγελία του θα βρεις το λόγο, όμοια με άροτρο, να αποσπά από το βάθος της καρδιάς μας τις ρίζες των αμαρτιών κι έτσι μπορούμε να πάρουμε καρπό καθαρό από σπόρους αγκαθιών. Επομένως ευεργετεί τους ανθρώπους με δυο τρόπους, και με την υπόσχεση του αγαθού και με όσα παραθέτει με τη διδασκαλία του για το θέμα μας.\nΑν λοιπόν σου φαίνεται επίπονη η προσπάθεια για το αγαθό, σύγκρινε την με τον αντίθετο βίο και θα διαπιστώσεις πόσο πιο επίπονη είναι η κακία, αν αποβλέψεις όχι στο παρόν αλλά προς τα μετέπειτα. Όποιος άκουσε για τη γέεννα, δε θα αποφύγει εξαιτίας του κόπου και της προσπάθειας τις αμαρτωλές ηδονές• είναι αρκετός ο φόβος όταν τον βάλουμε στο νου μας για να εξορίσει τα πάθη. Και είναι ακόμη καλύτερο αφού κατανοήσουμε από την αποσιώπηση του αυτό που εξυπακούεται, να νιώσουμε από αυτό σφοδρότερη επιθυμία. Αν δηλαδή είναι μακάριοι όσοι έχουν καθαρή καρδιά, οπωσδήποτε είναι αξιολύπητοι όσοι έχουν ψυχή μέσα στην ακαθαρσία, επειδή αντικρίζουν το πρόσωπο του εχθρού. Κι αν αποτυπώνεται στη ζωή της αρετής η ίδια η θεία σφραγίδα, είναι φανερό ότι η ζωή της κακίας παίρνει τη μορφή και το πρόσωπο του αντιπάλου μας. Αλλά αν ο Θεός από διάφορες απόψεις ονομάζεται με κάθε έννοια του αγαθού, φως και ζωή και αφθαρσία και όσα ανήκουν στην κατηγορία αυτή, και αντίστροφα το αντίθετο καθενός από αυτά θα ονομαστεί οπωσδήποτε από τον εφευρέτη της κακίας σκότος και θάνατος και φθορά και όσα άλλα είναι του ίδιου γένους με αυτά και της ίδιας τάξης.\nΑφού λοιπόν μάθαμε πως διαμορφώνεται η κακία και ο ενάρετος βίος και το αυτεξούσιο της προαίρεσής μας, μας επιτρέπει να προτιμήσουμε το ένα ή το άλλο από αυτά, ας αποφύγουμε τη μορφή του διαβόλου τη θεία εικόνα, και ας γίνουμε καθαροί στην καρδιά, για να γίνουμε μακάριοι με τη μόρφωση μέσα μας της θείας εικόνας με την καθαρή πολιτεία μας με τη χάρη του Ιησού Χριστού του Κυρίου μας, στον οποίο ανήκει η δόξα στους αιώνες των αιώνων. Αμήν.\nΤΟΜΟΣ 8ος ΣΕΛ. 241-247)\nΤετάρτη 1 Ιανουαρίου : ΠΑΦΟΣ, Άγιος Θεόδωρος\n(Στη συνέχεια θα προστεί της καθιερωμένης Δοξολογίας με την ευκαιρία της έναρξης του νέου έτους)\nΚυριακή 5 Ιανουαρίου : ΚΑΤΩ ΠΑΧΝΑ\nΔευτέρα 6 Ιανουαρίου : ΚΑΤΩ ΠΑΦΟΣ, Άγιοι Ανάργυροι\nΠαρασκευή 10 Ιανουαρίου(εσπερινός) : ΑΧΕΛΕΙΑ\nΣάββατο 11 Ιανουαρίου : ΑΡΧΙΜΑΝΔΡΙΤΑ\nΚυριακή 12 Ιανουαρίου : ΓΑΛΑΤΑΡΙΑ\nΠαρασκευή 17 Ιανουαρίου : ΚΕΔΑΡΕΣ\nΣάββατο 18 Ιανουαρίου : ΙΕΡΑ ΜΟΝΗ ΤΡΟΟΔΙΤΙΣΣΗΣ\nΚυριακή 19 Ιανουαρίου : ΚΟΙΛΗ\nΚυριακή 26 Ιανουαρίου : ΚΑΛΛΕΠΕΙΑ\nΠέμπτη 30 Ιανουαρίου : ΠΑΦΟΣ, Άγιος Θεόδωρος\nΤετάρτη 1 Ιανουαρίου : ΠΕΡΙΣΤΕΡΩΝΑ\nΚυριακή 5 Ιανουαρίου : ΠΕΡΙΣΤΕΡΩΝΑ\nΔευτέρα 6 Ιανουαρίου : ΠΟΛΙΣ ΧΡΥΣΟΧΟΥΣ\nΚυριακή 12 Ιανουαρίου : ΚΑΘΗΚΑΣ\nΚυριακή 19 Ιανουαρίου : ΛΥΣΟΣ\nΠαρασκευή 24 Ιανουαρίου : ΙΕΡΑ ΜΟΝΗ ΑΓ.ΝΕΟΦΥΤΟΥ\nΚυριακή 26 Ιανουαρίου : ΣΚΟΥΛΛΗ\nΔευτέρα 27 Ιανουαρίου : ΛΑΡΝΑΚΑ\nΠέμπτη 30 Ιανουαρίου : ΠΟΛΙΣ ΧΡΥΣΟΧΟΥΣ\nΚυριακή 19 Ιανουαρίου : ΚΑΤΩ ΠΛΑΤΡΕΣ\nΚυριακή 26 Ιανουαρίου: ΑΓΙΑ ΒΑΡΒΑΡΑ\nΚυριακή 19 Ιανουαρίου : ΠΑΧΥΑΜΜΟΣ\nΚυριακή 26 Ιανουαρίου : ΔΟΡΑ\nΚυριακή 12 Ιανουαρίου: ΠΡΑΣΤΕΙΟ\nΚυριακή 19 Ιανουαρίου:ΑΡΓΑΚΑ\nΚυριακή 26 Ιανουαρίου:ΔΡΟΥΣΙΑ\nΚυριακή 12 Ιανουαρίου : ΛΕΜΠΑ\nΚυριακή 26 Ιανουαρίου : ΚΙΣΣΟΝΕΡΓΑ


Ταλμούδ βιβλία. Βιβλία κατηγορίας Ταλμούδ στο BookLand.gr\nΤο "Ταλμούδ" είναι θεμελιώδης πνευματικός οδηγός για την Ιουδαϊκή σκέψη. Ένα από τα μεγάλα πνευματικά έργα της ανθρωπότητας επανακυκλοφορεί από τις Εκδόσεις Αρμός. Με την έκδοση αυτή συμπληρώνεται ένα σημαντικό κενό στην ελληνική θρησκειολογική βιβλιογραφία. Πρόκειται για μεταφορά της κλασικής α...\nΕπιλογές από τα περιεχόμενα του αρχαίου αυτού ιουδαϊκού βιβλίου, τα σχόλια, τις διδασκαλίες, την ποίηση και τους θρύλους της ιουδαϊκής θρησκευτικής παραδόσεως....\nΔεν υπάρχει διαθέσιμη περιγραφή για τον τίτλο Ταλμούδ στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Ταλμούδ, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΧαστούπης, Αθανάσιος Π.\nΔεν υπάρχει διαθέσιμη περιγραφή για τον τίτλο Το ξεσκέπασμα του Ταλμούδ στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Το ξεσκέπασμα του Ταλμούδ, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΣιωνισμός , Ταλμούδ


Ένας βιώσιμος τρόπος για την επίτευξη των οικονομικών και κοινωνικών στόχων της ΕΕ - PDF\nDownload "Ένας βιώσιμος τρόπος για την επίτευξη των οικονομικών και κοινωνικών στόχων της ΕΕ"\n1 Ένας βιώσιμος τρόπος για την επίτευξη των οικονομικών και κοινωνικών στόχων της ΕΕ\n2 Τα μέσα χρηματοοικονομικής τεχνικής που συγχρηματοδοτούνται από τα Ευρωπαϊκά Διαρθρωτικά και Επενδυτικά Ταμεία αποτελούν ένα βιώσιμο και αποτελεσματικό τρόπο επένδυσης στην εξέλιξη και ανάπτυξη ανθρώπων και επιχειρήσεων στα κράτη μέλη και τις περιφέρειες της ΕΕ. Υποστηρίζουν ένα ευρύ φάσμα αναπτυξιακών στόχων προκειμένου να ωφελήσουν ένα ευρύ φάσμα δικαιούχων, παρέχοντας τη δυνατότητα τα κεφάλαια να χρησιμοποιηθούν εκ νέου για περαιτέρω επενδύσεις. Τα Ευρωπαϊκά Διαρθρωτικά και Επενδυτικά Ταμεία (ΕΔΕΤ) - αποτελούμενα από το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Κοινωνικό Ταμείο (ΕΚΤ), το Ταμείο Συνοχής (ΤΣ), το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Θάλασσας και Αλιείας (ΕΤΘΑ) - μπορούν να χρησιμοποιηθούν με ολοκληρωμένο τρόπο για την υποστήριξη της ανάπτυξης, επενδύοντας για παράδειγμα σε επιχειρήσεις, στην έρευνα και την ανάπτυξη, στις υποδομές, στην απασχόληση και την κατάρτιση, στην ανάπτυξη της γεωργίας, της δασοκομίας και της αλιείας, με συνολικό στόχο τη βελτίωση της ποιότητας της ζωής των πολιτών της ΕΕ. Περίπου 450 δισ. ευρώ των ΕΔΕΤ είναι στη διάθεση των κρατών μελών και των περιφερειών τους κατά την περίοδο Η συνοχή, η αγροτική ανάπτυξη και οι θαλάσσιες πολιτικές αθροιστικά είναι ο μεγαλύτερος τομέας επενδύσεων της ΕΕ για έξυπνη, διατηρήσιμη και χωρίς αποκλεισμούς ανάπτυξη. Τα κράτη μέλη και οι περιφέρειες μπορούν να αξιοποιήσουν τα μέσα χρηματοοικονομικής τεχνικής ως έναν αποτελεσματικό και βιώσιμο τρόπο για την παροχή στοχευμένης στήριξης στις προτεραιότητες ενός προγράμματος που συγχρηματοδοτείται από τα ΕΔΕΤ. Τα μέσα χρηματοοικονομικής τεχνικής είναι κατάλληλα για οικονομικά βιώσιμα έργα, δηλαδή για έργα που αναμένεται να δημιουργήσουν αρκετά έσοδα ή εξοικονόμηση για την επιστροφή της ληφθείσας ενίσχυσης. Τα μέσα χρηματοοικονομικής τεχνικής πρέπει να αντιμετωπίζουν αναγνωρισμένες αστοχίες της αγοράς, π.χ. όπου οι τράπεζες είναι απρόθυμες να δανείσουν ή/και όπου ο ιδιωτικός τομέας δεν είναι διατεθειμένος να επενδύσει. Τα ποσά που επενδύονται μέσω μέσων χρηματοοικονομικής τεχνικής στο πλαίσιο των προγραμμάτων του ΕΤΠΑ και του ΕΚΤ έχουν αυξηθεί σημαντικά τα τελευταία χρόνια. Τα ποσά αναμένεται να αυξηθούν περαιτέρω στο πλαίσιο των πέντε ΕΔΕΤ κατά την περίοδο , καθώς και στο πλαίσιο του Επενδυτικού Σχεδίου για την Ευρώπη. 2\n3 Συνεισφορά προγραμμάτων στα μέσα χρηματοοικονομικής τεχνικής (δισ. ) 12,5 0,57 1, Τα μέσα χρηματοοικονομικής τεχνικής είναι ευέλικτα και μπορούν να παρέχουν υποστήριξη με τη μορφή που ταιριάζει καλύτερα στην εκάστοτε επένδυση, π.χ. δάνεια, μικροπιστώσεις, εγγυήσεις ή μετοχικά κεφάλαια: : Είδη ενίσχυσης και ενδεικτικά παραδείγματα Δάνεια Τα δάνεια αποτελούν προκαταβολική χρηματοδότηση σε μια επιχείρηση ή άτομο και πρέπει να επιστραφούν σύμφωνα με ένα προκαθορισμένο χρονοδιάγραμμα. Χρησιμοποιούνται όταν οι τράπεζες είναι απρόθυμες να δανείσουν ή να προσφέρουν χρηματοδότηση με καλύτερους όρους (π.χ. χαμηλότερο επιτόκιο, μεγαλύτερη περίοδο αποπληρωμής ή χαμηλότερες εξασφαλίσεις). Στην Εσθονία, ένα συγχρηματοδοτούμενο από την ΕΕ δανειακό σχέδιο έχει συμβάλλει στην ανακαίνιση με βάση σύγχρονα πρότυπα 619 πολυκατοικιών, με πάνω από μεμονωμένα διαμερίσματα, επιτυγχάνοντας σημαντική εξοικονόμηση ενέργειας και βελτίωση των συνθηκών διαβίωσης των κατοίκων τους. Μικροπιστώσεις Οι μικροπιστώσεις είναι μικρά δάνεια σε ιδιώτες και πολύ μικρές επιχειρήσεις που συχνά αποκλείονται από την πρόσβαση στις χρηματοπιστωτικές υπηρεσίες. Συνήθως παρέχονται για σύντομο χρονικό διάστημα δανεισμού και με χαμηλές ή καθόλου εξασφαλίσεις. 3\n4 Στην Ουγγαρία, ένα συγχρηματοδοτούμενο από την ΕΕ συνδυασμένο σχέδιο μικροπιστώσεων και επιχορηγήσεων έχει βελτιώσει την κατάσταση για πάνω από αναπτυσσόμενες πολύ μικρές επιχειρήσεις, βελτιώνοντας την πρόσβασή τους σε χρηματοδοτικούς πόρους. Εγγυήσεις Οι εγγυήσεις διαβεβαιώνουν έναν δανειστή πως τα κεφάλαια θα επιστραφούν εξ ολοκλήρου ή εν μέρει αν ο δανειολήπτης χρεοκοπήσει. Ο εγγυητής θα είναι υπόχρεος να καλύψει το όποιο έλλειμμα ή την ολική αθέτηση τους χρέους του δανειολήπτη. Στη Ρουμανία, ένα καθεστώς εγγυήσεων συγχρηματοδοτούμενο από την ΕΕ παρείχε εγγυήσεις σε πάνω από 694 δικαιούχους (αγρότες και αγροτικές ΜΜΕ) προκειμένου να συμβάλλει στη βελτίωση των μεθόδων παραγωγής τους και να προστατέψει και βελτιώσει το περιβάλλον. Μέχρι στιγμής αυτό έχει βοηθήσει στη δημιουργία ή τη διατήρηση θέσεων εργασίας. Μετοχικό Κεφάλαιο Τα μετοχικά κεφάλαια περιλαμβάνουν την επένδυση κεφαλαίου σε μια επιχείρηση με αντάλλαγμα την ολική ή μερική κυριότητα της εν λόγω επιχείρησης. Ο επενδυτής μετοχικού κεφαλαίου μπορεί να αναλάβει μερικό έλεγχο της διαχείρισης της επιχείρησης και μπορεί να μοιράζεται τα κέρδη της επιχείρησης. Αυτά τα μέσα περιλαμβάνουν κεφάλαια επιχειρηματικού κινδύνου (που μερικές φορές ονομάζονται και κεφάλαια επιχειρηματικού ρίσκου), κεφάλαια σποράς και κεφάλαια έναρξης επιχείρησης. Η απόδοση εξαρτάται από την ανάπτυξη και την κερδοφορία της επιχείρησης. Η αποκομιδή των κερδών πραγματοποιείται όταν ο επενδυτής πουλήσει σε άλλον επενδυτή το μερίδιό του στην επιχείρηση («έξοδος») ή μέσω μιας δημόσιας εγγραφής. Στη Σαξονία της Γερμανίας, ένα συγχρηματοδοτούμενο από την ΕΕ κεφάλαιο επιχειρηματικού κινδύνου επένδυσε σε 45 νέες επιχειρήσεις, βοηθώντας τες να ξεπεράσουν τη δύσκολη φάση της εκκίνησης και στηρίζοντας την ανάπτυξή τους, δίνοντάς τους τη δυνατότητα να αξιοποιήσουν καινοτόμες ιδέες και τεχνολογίες. Αυτό βοήθησε στη δημιουργία ή τη διατήρηση άνω των 450 θέσεων εργασίας. Πώς λειτουργούν τα μέσα χρηματοοικονομικής τεχνικής; Τα κονδύλια διατίθενται από τον προϋπολογισμό της ΕΕ στις χώρες και τις περιφέρειες για να εκπονήσουν επταετείς στρατηγικές οικονομικής και κοινωνικής ανάπτυξης που συμβαδίζουν με τη στρατηγική Ευρώπη 2020 για την ανάπτυξη και την απασχόληση και τα οποία περιγράφονται στα «προγράμματα» που συμφωνήθηκαν με την Ευρωπαϊκή Επιτροπή. Τα προγράμματα υλοποιούνται από τα κράτη μέλη και τις περιφέρειες της ΕΕ που αποφασίζουν τα είδη των έργων και των επενδύσεων που ανταποκρίνονται καλύτερα στις στρατηγικές τους. Οι διαδικασίες διευθύνονται από «διαχειριστικές αρχές» σε κάθε χώρα ή/και περιφέρεια. Οι διαχειριστικές αρχές είναι αυτές που αποφασίζουν πού 4\n5 θα χρησιμοποιήσουν επιχορηγήσεις ή μέσα χρηματοοικονομικής τεχνικής για την παροχή στήριξης. Πριν κατανεμηθούν χρήματα σε ένα μέσο χρηματοοικονομικής τεχνικής, οι διαχειριστικές αρχές πρέπει να αξιολογήσουν τι χρειάζεται, γιατί και από ποιον. Για παράδειγμα, μια περιφέρεια μπορεί να έχει επιχειρήσεις υψηλής τεχνολογίας που δεν μπορούν να έχουν πρόσβαση σε συνήθη τραπεζική χρηματοδότηση επειδή τα έργα τους έχουν υψηλό ρίσκο. Ή, μπορεί να υπάρχουν πολύ μικρές επιχειρήσεις και επιχειρηματίες που δεν μπορούν να πάρουν δάνεια, διότι δεν έχουν προηγούμενη σχέση με τις τράπεζες ή δεν έχουν να προσφέρουν εξασφαλίσεις. Με βάση μια ενδελεχή αξιολόγηση των αναγκών μπορεί να δημιουργηθούν ένα ή περισσότερα μέσα χρηματοοικονομικής τεχνικής. Τα μέσα χρηματοοικονομικής τεχνικής διαχειρίζονται συνήθως από εθνικά ή περιφερειακά χρηματοπιστωτικά ιδρύματα (όπως οι τράπεζες) που έχουν επιλεγεί και είναι επιφορτισμένα με τη λειτουργία των μέσων χρηματοοικονομικής τεχνικής για λογαριασμό της διαχειριστικής αρχής. Επομένως, τα μέσα χρηματοοικονομικής τεχνικής που χρησιμοποιούν κονδύλια της ΕΕ αξιοποιούνται σε περιφερειακό ή τοπικό επίπεδο και συχνά από ιδρύματα που είναι ήδη εξοικειωμένα με αυτούς που τελικά θα λάβουν τη στήριξη. Τα μέσα χρηματοοικονομικής τεχνικής πρέπει να επενδύονται σε έργα που προάγουν τους στόχους των ΕΔΕΤ. Αυτοί μπορεί να καλύπτουν οποιοδήποτε από τους έντεκα θεματικούς στόχους της περιόδου : Έρευνα και Καινοτομία Τεχνολογίες των Πληροφοριών και των Επικοινωνιών (ΤΠΕ) Ανταγωνιστικότητα των μικρομεσαίων επιχειρήσεων (συμπεριλαμβανομένων και αυτών του γεωργικού τομέα, του τομέα της αλιείας και της υδατοκαλλιέργειας) Οικονομία χαμηλών εκπομπών διοξειδίου του άνθρακα Προσαρμογή στην κλιματική αλλαγή και διαχείριση κινδύνων Διατήρηση και προστασία του περιβάλλοντος και προώθηση της αποδοτικότητας των πόρων Προώθηση των βιώσιμων μεταφορών και άρση των προβλημάτων σε βασικές υποδομές δικτύων Απασχόληση και κινητικότητα της εργασίας Κοινωνική ένταξη και καταπολέμηση της φτώχειας Εκπαίδευση Θεσμική ικανότητα Τα μέσα χρηματοοικονομικής τεχνικής που στηρίζονται σε πόρους των ΕΔΕΤ πρέπει να συμμορφώνονται με συγκεκριμένες ρυθμιστικές διατάξεις που βρίσκονται σε ένα ευρύ φάσμα της νομοθεσίας: ο Κανονισμός Κοινών Διατάξεων που διέπει την εφαρμογή των ΕΔΕΤ, οι κανονισμοί κάθε Ταμείου, καθώς και διάφοροι συναφείς κατ εξουσιοδότηση και εκτελεστικοί κανονισμοί. 5\n6 Πώς λειτουργούν τα μέσα χρηματοοικονομικής τεχνικής; Χρήματα από την ΕΕ διατίθενται σε περιφέρειες και χώρες Πόροι της ΕΕ κατανέμονται σε χώρες και περιφέρειες που αξιολογούν τα χρηματοδοτικά κενά... για να επενδύσουν σε δραστηριότητες... για δάνεια, μετοχικό κεφάλαιο και εγγυήσεις για να κατανείμουν τα χρήματα σε χρηματοπιστωτικά ιδρύματα και να αναπτύξουν μια επενδυτική στρατηγική... που επιστρέφουν τα κονδύλια για να χρησιμοποιηθούν ξανά... για να επενδυθούν σε άτομα και επιχειρήσεις που αναπτύσσονται και επιστρέφουν τα κονδύλια προκειμένου να επενδυθούν ξανά. Τα μέσα χρηματοοικονομικής τεχνικής προσφέρουν μια σειρά πλεονεκτημάτων Τα χρήματα επιστρέφονται και χρησιμοποιούνται ξανά και ξανά για άλλες επενδύσεις στην ίδια περιφέρεια. Αυτό είναι ιδιαίτερα σημαντικό σε περιόδους μείωσης των δημόσιων δαπανών. Η δημόσια δαπάνη ενθαρρύνει τις ιδιωτικές επενδύσεις. Για παράδειγμα, οι λεγόμενοι «επιχειρηματικοί άγγελοι» (business angels) μπορεί να επενδύσουν σε μικρές επιχειρήσεις οι οποίες παράλληλα χρηματοδοτούνται από μέσα της ΕΕ, κάτι που σε αντίθετη περίπτωση δεν θα έκαναν. Αστικές ιδιοκτησίες που θα έμεναν αναξιοποίητες μπορούν να αναδιαμορφωθούν για μια σειρά από εμπορικές και βιομηχανικές χρήσεις, διότι οι εργολάβοι μπορεί πλέον να τις βρίσκουν ελκυστικές. Οι τράπεζες μπορεί να δανείζουν σε επιχειρηματίες που αδυνατούν να προσφέρουν εξασφαλίσεις λόγω της παρουσίας εγγυήσεων από την ΕΕ. 6\n7 Η παρουσία ιδιωτικών επενδύσεων δημιουργεί τεχνογνωσία ιδιωτικών επενδύσεων. Οι επιχειρήσεις και οι τοπικές αρχές μπορούν να επωφεληθούν από την άμεση εμπλοκή τους στην ανάπτυξη των έργων, καθώς οι φορείς για τη διαχείριση των μέσων χρηματοοικονομικής τεχνικής έχουν σημαντικό κίνητρο για να δουν τις επενδύσεις να επιτυγχάνουν. Τι σημαίνει αυτό για εσάς; Ως εθνική, περιφερειακή ή τοπική αρχή, μπορείτε να αυξήσετε τη μόχλευση των χρημάτων που διατίθενται για την ανάπτυξη στην περιοχή σας μέσω της προσέλκυσης άλλων πηγών χρηματοδότησης και την εκ νέου επένδυση των χρημάτων που αποπληρώνονται. Ως ενδιάμεσος χρηματοπιστωτικός οργανισμός, μπορείτε να συμβάλλετε στην αειφόρο ανάπτυξη της περιφέρειάς σας, βοηθώντας να επενδυθούν κοινοτικά κονδύλια σε αντάλλαγμα μιας αμοιβής διαχείρισης, ενώ παράλληλα έχετε τη δυνατότητα διεύρυνσης της πελατειακής σας βάσης. Ως πολίτης, επιχειρηματίας ή επιχείρηση, μπορείτε να έχετε πρόσβαση σε χρηματοδότηση στις περιπτώσεις που οι τράπεζες δεν προσέφεραν χρηματοδότηση ή προσέφεραν με μη ελκυστικούς όρους. Η διαχειριστική αρχή θα σας ενημερώσει για το ποιοι ενδιάμεσοι χρηματοπιστωτικοί οργανισμοί στην περιφέρειά σας προσφέρουν χρηματοοικονομικά προϊόντα που μπορεί να είναι κατάλληλα για εσάς και που συγχρηματοδοτούνται από τα ταμεία της ΕΕ. Διαχειριστικές Αρχές επίτευξη των στόχων του προγράμματος π.χ. βοηθώντας την ανάπτυξη ΜMΕ σε μια περιφέρεια μέσω της αύξησης της χρηματοδότησης ανακύκλωση κονδυλίων στην περιοχή εφαρμογής του προγράμματος τα μέσα χρηματοοικονομικής τεχνικής μπορούν να λειτουργήσουν συμπληρωματικά με επιχορηγήσεις ενθάρρυνση των κοινών επενδύσεων από το δημόσιο και τον ιδιωτικό τομέα, αυξάνοντας τους διαθέσιμους πόρους και τα αποτελέσματα του προγράμματος συμβολή στην ανάπτυξη της προσφοράς μέσω της ανάπτυξης ικανοτήτων και επιπλέον κεφαλαίων Τράπεζες Διαχειριστές Ταμείων Επενδυτές διαφοροποίηση / διεύρυνση προσφοράς προϊόντων, δράσεις ή επενδυτικές ευκαιρίες συμμετοχή του δημοσίου τομέα στο επιχειρηματικό ρίσκο οι πρόσθετοι πόροι συμβάλλουν στην ανάπτυξη προϊόντων για νέες αγορές ή για περιπτώσεις που δεν ήταν προηγουμένως βιώσιμες ευκαιρίες για διαχείριση κεφαλαίων Τελικοί αποδέκτες μπορούν να έχουν πρόσβαση σε κεφάλαια, που δεν ήταν διαθέσιμα στο παρελθόν λαμβάνουν χρηματοδότηση μέσω τραπεζών και άλλων ενδιάμεσων χρηματοπιστωτικών φορέων της περιφέρειας, συχνά με απλούστερες διαδικασίες αίτησης σε σχέση με τα τυπικά τραπεζικά δάνεια τα μέσα χρηματοοικονομικής τεχνικής μπορούν να συνδυαστούν με άυλη υποστήριξη όπως είναι η παροχή συμβουλευτικών υπηρεσιών διαθεσιμότητα διαφόρων ειδών εργαλείων 7


tromaktiko: Στο επίκεντρο της κακοκαιρίας ολόκληρη η Κρήτη\nΧιόνια, ισχυρές καταιγίδες και τσουχτερό κρύο είναι τα κύρια χαρακτηριστικά του καιρού σήμερα στην Κρήτη...\nΚαθ όλη τη διάρκεια της νύχτας εκδηλώνονταν ισχυρές καταιγίδες, ενώ στις περισσότερες περιοχές έπεφτε χιόνι.\nΜάλιστα αυτήν την ώρα οι χιονοπτώσεις εκδηλώνονται ακόμη και σε πεδινές περιοχές, σε χαμηλό υψόμετρο, συνθέτοντας ένα άκρως χειμωνιάτικο σκηνικό.\nΟι άνεμοι που πνέουν είναι μέτριας εντάσεως, ενώ η μέγιστη θερμοκρασία δεν ξεπερνάει τους 5 βαθμούς Κελσίου.\nΩστόσο σύμφωνα με την πρόβλεψη της Εθνικής μετεωρολογικής Υπηρεσίας, σήμερα αναμένονται χιονοπτώσεις στις ορεινές και ημιορεινές περιοχές του νησιού, οι οποίες κατά τόπους θα είναι πυκνές.\nΠάντως όλες οι εμπλεκόμενες υπηρεσίες βρίσκονται σε πλήρη ετοιμότητα, προκειμένου η κακοκαιρία να μην προκαλέσει σοβαρά προβλήματα.


Γ. Πατούλης: Στόχος η μετάβαση της Αυτοδιοίκησης σε μια «μετα-Κλεισθένη» εποχή - Ενυπόγραφα\nΕΝΥΠΟΓΡΑΦΑ, Κυριακή 16 Ιουνίου 2019 - 13:02 0 8 min read\nΣυνέντευξη στο ΑΠΕ-ΜΠΕ παραχώρησε ο νεοεκλεγείς περιφερειάρχης Αττικής, Γιώργος Πατούλης.\nΟ κ. Γ. Πατούλης αναλαμβάνει τα ηνία της Περιφέρειας Αττικής την 1η Σεπτεμβρίου 2019 και, όπως επισημαίνει στη συνέντευξή του, οραματίζεται να καταστήσει την Αττική παγκόσμιο brand name στον τομέα της Υγείας -της πρόληψης, της Ολιστικής Ιατρικής και του ιατρικού τουρισμού. Θεωρεί την εμπιστοσύνη του κόσμου προς το πρόσωπό του μεγάλη ευθύνη και δηλώνει πως θα κάνει ό,τι μπορεί, για να είναι θετική η ετυμηγορία του κόσμου την 30η Δεκεμβρίου 2023, οπότε θα ολοκληρωθεί η θητεία του.\nΠρωταρχική του μέριμνα, εάν από τις βουλευτικές εκλογές προκύψει κυβέρνηση Ν.Δ., είναι η μετάβαση της Αυτοδιοίκησης σε μια «μετα-Κλεισθένη» εποχή και οι θεσμικές παρεμβάσεις που θα καταστήσουν πραγματικότητα την αποκέντρωση του κράτους και την ενδυνάμωση της Αυτοδιοίκησης. Ήδη, σημειώνει, ο αρχηγός της Ν.Δ., Κυριάκος Μητσοτάκης, έχει πραγματοποιήσει συνάντηση με τους 13 περιφερειάρχες της χώρας και έχει δεσμευθεί ότι -εφόσον γίνει πρωθυπουργός- η συνάντηση αυτή θα είναι μηνιαία.\nΤην 1η Σεπτεμβρίου αναλαμβάνετε τα ηνία της Περιφέρειας Αττικής. Θα έλεγα ότι είναι ένας νέος, δύσκολος, δρόμος…\nΕίναι σίγουρο ότι υπάρχουν προκλήσεις που απαιτούν μια σωστή διαχείριση. Είναι σαν το ποδήλατο. Χρειάζεται να υπάρχει ένας συνδυασμός ταχύτητας και ασφάλειας. Διαφορετικά διατρέχεις τον κίνδυνο να πέσεις. Πρέπει, λοιπόν, από τη μία να βρούμε τον ρυθμό που θα δημιουργήσει την αναγκαία αναπτυξιακή επανεκκίνηση και από την άλλη να φροντίσουμε, όπως και στο ποδήλατο, τα πόδια μας να φθάνουν μέχρι εκεί που χρειάζεται.\nΕίναι μεγάλο το στοίχημα…\nΣίγουρα. Και μεγάλο και ελπιδοφόρο. Αλλά αυτό ακριβώς θέλαμε. Δεν θέλαμε ένα μικρό στοίχημα.\nΠώς ήταν η συνάντησή σας με την κ. Δούρου;\nΚαταρχήν, θεωρώ ότι ήταν μια συνάντηση, όπου κυριάρχησε ο πολιτικός πολιτισμός, τουλάχιστον σε αυτήν τη φάση. Μετά τις εκλογές είναι απαραίτητο να υπάρχει πολιτικός πολιτισμός. Αυτό που προσδοκούμε είναι να ενημερωθούμε γρήγορα και με κάθε λεπτομέρεια. Στόχος μας είναι την 1η Σεπτεμβρίου, που θα αναλάβουμε καθήκοντα να έχουμε πλήρη γνώση των θεμάτων της Περιφέρειας σε επίπεδο διοικητικό, οικονομικό και νομικό. Επίσης είναι σημαντικό να γνωρίζουμε τόσο τα προβλήματα που χρήζουν άμεσης επίλυσης, όσο και τα ζητήματα που αφορούν σε προγράμματα και έργα του ΕΣΠΑ. Στόχος μας είναι ό,τι σωστό έχει γίνει να επισπευσθεί και να ολοκληρωθεί. Όλοι ενωμένοι στο Περιφερειακό Συμβούλιο θα δημιουργήσουμε νέες προοπτικές.\nΚαθώς διανύουμε προεκλογική περίοδο, πιστεύετε πως θα είναι πλήρως αιτιολογημένες οι εγκρίσεις δαπανών που θα παραλάβετε;\nΕμείς επιδιώκουμε, πέρα από κόμματα, να μιλήσουμε αυτοδιοικητικά και ρεαλιστικά. Πιστεύουμε ότι η σημερινή κυβέρνηση δεν έδωσε το οξυγόνο που έπρεπε στην Αυτοδιοίκηση και την Περιφέρεια Αττικής, ώστε να επισπεύδονται διαδικασίες και να υπάρχουν συνθετικές αποφάσεις που θα εκτελούνται γρήγορα. Μια από τις μεγάλες παθογένειες, σήμερα, είναι ότι οι αποφάσεις του Περιφερειακού Συμβουλίου δεν υλοποιούνται στον κατάλληλο χρόνο. Αυτό, μπορεί να οφείλεται -κατά ένα μικρό ποσοστό- στο υπηρεσιακό δυναμικό, που θα το εμψυχώσουμε, θα το εκπαιδεύσουμε, θα το ανασυγκροτήσουμε χωρίς ρεβανσισμούς.\nΔεν μας νοιάζει πού ανήκει ο καθένας ή ποιον έχει υπηρετήσει. Μας ενδιαφέρει να δώσει τον καλύτερό του εαυτό. Για τους πολίτες, όχι για εμάς. Θα δώσουμε, προφανώς, χρόνο να δείξει ο καθένας τι αξίζει. Και θα προσδιορίσουμε, εάν γίνουν αλλαγές, πότε και πού θα γίνουν. Επαναλαμβάνω: Εμείς δεν ενδιαφερόμαστε να κάνουμε στην Περιφέρεια ρεβανσιστικές ή κομματικές, παραταξιακές κινήσεις. Μας ενδιαφέρει να ενωθούμε, αν είναι δυνατόν όλοι, μέσα από έναν κοινό προγραμματικό λόγο και να συνθέσουμε μαζί το αύριο.\nΣε ό,τι αφορά τις επερχόμενες εκλογές, θεωρούμε ότι είναι απαραίτητη η αλλαγή της κυβέρνησης. Έχουμε μιλήσει με τον Κυριάκο Μητσοτάκη και πιστεύουμε ότι, ως αυριανός πρωθυπουργός, θα μπορέσει να κάνει τις απαραίτητες μεταρρυθμίσεις. Μεταξύ αυτών είναι η επίλυση των προβλημάτων που δημιουργούνται με το νόμο «Κλεισθένη», όπου είναι αναγκαίο να μεταβούμε σε μια «μετά-Κλεισθένη» εποχή προκειμένου να επιλυθούν τα προβλήματα ακυβερνησίας που προκύπτουν στην Αυτοδιοίκηση. Επίσης είναι σημαντικό να υπάρξουν θεσμικές παρεμβάσεις με στόχο την αποκέντρωση του υπερ-συγκεντρωτικού Κράτους και την ενδυνάμωση της Τοπικής Αυτοδιοίκησης με πόρους και διαδικασίες.\nΔηλαδή όσα λέγατε στα κοινά συνέδρια ΕΝΠΕ – ΚΕΔΕ θα τα υπηρετήσετε;\nΠροφανώς. Ήδη έχουμε κάνει σχετικές συζητήσεις με τον Κυριάκο Μητσοτάκη, σημερινό πρόεδρο της Ν.Δ. και αυριανό πρωθυπουργό.\nΕάν το 2020 προκύψουν νέα μέτρα μνημονιακού τύπου και οδηγηθεί η χώρα σε νέα ύφεση -κάτι που μοιραία θα επηρεάσει και τον προϋπολογισμό της Αυτοδιοίκησης- τι θα κάνετε;\nΚαταρχήν, πιστεύω ότι εφόσον γίνει η αποκέντρωση του κράτους, δεν θα βρεθούμε μπροστά σε τέτοια κατάσταση. Με την αποκέντρωση θα μπορούμε να είμαστε πιο αποτελεσματικοί, καθώς δεν θα αφήνουμε τις ευκαιρίες για τοπική ανάπτυξη να χάνονται καθημερινά. Ένα υπερσυγκεντρωτικό κράτος δεν μπορεί να δημιουργήσει σε τοπικό επίπεδο ανάπτυξη, θέσεις εργασίας, να ενδυναμώσει το τοπικό επιχειρείν.\nΘεωρούμε, λοιπόν, ότι η ΝΔ θα προχωρήσει σύμφωνα με τις προγραμματικές δηλώσεις, τις οποίες επικροτούμε σε επίπεδο διαλόγου. Αλλά, εάν χρειασθεί να διεκδικήσουμε πιο δυναμικά το αποκεντρωμένο κράτος, θα το κάνουμε. Η αποκέντρωση του κράτους είναι το ανάχωμα σε οποιαδήποτε άλλη μνημονιακή διαδικασία. Έτσι θα δημιουργηθεί ανάπτυξη και πλούτος.\nΆρα, αν κατάλαβα, εφόσον εκλεγεί η Ν.Δ. θα προωθήσετε νομοθετικές ρυθμίσεις, προκειμένου να επιλυθούν τα προβλήματα του «Κλεισθένη» και ό,τι αφορά τις πλειοψηφίες σε δημοτικά και περιφερειακά συμβούλια. Δηλαδή θα γίνει μια γενική…\nΑνασυγκρότηση. Και θα προσθέσω ότι ήδη οι 13 περιφερειάρχες, πριν από λίγες ημέρες, είχαμε με τον κ. Μητσοτάκη μια πρώτη συνάντηση, στη διάρκεια της οποίας επικαιροποιήθηκαν τα αιτήματά μας και συγχρόνως συμφωνήσαμε ότι ο αυριανός πρωθυπουργός θα πραγματοποιεί μια φορά τον μήνα συνάντηση, τύπου υπουργικού συμβουλίου, με τους περιφερειάρχες για να συγκροτηθεί από κοινού το αναπτυξιακό αύριο της Αυτοδιοίκησης. Στην πρώτη φάση θα υπάρξουν νομοθετικές ρυθμίσεις, ώστε να γίνουν -όπου υπάρχει πρόβλημα- κυβερνήσιμες οι αυτοδιοικητικές δομές 1ου και 2ου βαθμού. Σε δεύτερη φάση θα συγκροτηθεί η ομάδα που θα συντάξει τη μεταρρύθμιση της αποκέντρωσης του κράτους.\nΠοιες είναι διαχωριστικές γραμμές Δεξιάς-Αριστεράς, πού κατά τη γνώμη σας έχουν ξεπερασθεί;\nΚοιτάξτε, δεν πιστεύω σε αυτούς τους αδόκιμους και παρωχημένους -αν μου επιτρέπετε χωρίς να θέλω να προσβάλλω οποιονδήποτε- προσδιορισμούς, που έχουν γίνει αιτία να ταλαιπωρηθούν άνθρωποι. Εγώ πιστεύω στους ανθρώπους που παλεύουν, που προσπαθούν για την πατρίδα τους, την οικογένειά τους και το παιδί τους, μέσα από διαδικασίες αξιοκρατίας και με αξιοσύνη.\nΠροφανώς, θεωρώ απαραίτητο να δημιουργηθεί πλούτος για να μπορέσουμε να βοηθήσουμε τους ανήμπορους, να δώσουμε χείρα βοηθείας, για να ζούμε ευτυχισμένοι στη χώρα μας. Μου προκαλεί αλγεινή εντύπωση όταν κάποιοι θέλουν να θεωρούνται «αριστεροί», να χρησιμοποιούν τον αριστερό λόγο και να ζουν πιο «δεξιά» και από την πλέον παλαιά, παρωχημένη -αν θέλετε- μετάφραση της λέξης, έχοντας την τσέπη γεμάτη χωρίς να ενδιαφέρονται για τον διπλανό τους, τη χώρα τους, το Περιβάλλον που θα κληροδοτήσουμε στα παιδιά μας.\nΔηλαδή, πιστεύετε ότι έχουμε περάσει από τη μεταπολίτευση σε μια νέα περίοδο, όπου οι παλιές διαχωριστικές γραμμές δεν ισχύουν;\nΑκριβώς. Αυτές οι κόκκινες γραμμές έχουν ξεθωριάσει. Έχουμε δει άξιους ανθρώπους και από τη μια και από την άλλη πλευρά. Έχουμε δει ανήθικους ανθρώπους και από τη μια και από την άλλη πλευρά. Έχουμε δει υποκριτές να μιλούν σαν «αριστεροί» και να πράττουν σαν «ακροδεξιοί». Εμείς πιστεύουμε στον άνθρωπο που κάνει ό,τι λέει, που σχετίζεται με αγάπη με το συνάνθρωπό του, που πρεσβεύει την αξιοσύνη.\nΣύμφωνα με τα επίσημα στοιχεία, τον Μάρτιο του 2004 ψήφισαν Ν.Δ. 3,3 εκατ. ψηφοφόροι και στις ευρωεκλογές του Μαΐου 2019 ψήφισαν 1,9 εκατ. ψηφοφόροι. Βλέπουμε στη Ν.Δ. και σε άλλα κόμματα να μειώνεται συνεχώς ο αριθμός όσων συμμετέχουν στις εκλογικές διαδικασίες. Τι σηματοδοτεί αυτό για εσάς; Πού κατά τη γνώμη σας οφείλεται;\nΚαταρχάς, υπάρχει η ατομική ευθύνη του πολίτη. Η συμμετοχή στο δημοκρατικό γίγνεσθαι είναι υπέρτατο δικαίωμα και υποχρέωση. Στη Δημοκρατία μας, η μη συμμετοχή δεν δημιουργεί καθαρή εικόνα. Εάν κάποιος πιστεύει ότι κανένας δεν τον εκπροσωπεί όπως θέλει, ας μπει μπροστά και ας διεκδικήσει την ψήφο μας.\nΚατά δεύτερον, στην Ελλάδα και σε όλον τον κόσμο, οι πολίτες γίνονται «απολιτίκ». Δεν πιστεύουν στις αλλαγές που μπορεί να φέρει η συμμετοχή. Πιστεύουν πως ό,τι είναι να γίνει, θα γίνει και ότι κάποιοι άλλοι αποφασίζουν γι’ αυτόν. Εγώ δεν ανήκω σε αυτό το «μοιρολατρικό» -επιτρέψτε μου- στρατόπεδο. Πιστεύω ότι όλοι πρέπει να προσπαθούμε συνεχώς, μέσα από τη συμμετοχή μας, να κάνουμε αλλαγές.\nΑν παρατηρήσουμε τα αποτέλεσμα των εκλογικών διαδικασιών των τελευταίων χρόνων, φαίνεται οι ψηφοφόροι να «τιμωρούν» πολιτικούς που παρουσιάζουν μεγάλη ασυνέπεια σε σχέση με τις προεκλογικές τους δεσμεύσεις…\nΚάθε ψηφοφόρος πρέπει να βλέπει την ιστορία των υποψηφίων που επιλέγει. Δεν έχει σημασία μόνον τι ακούει ο ψηφοφόρος. Έχει σημασία ποιος το λέει και σε ποια χρονική στιγμή. Ο τραυματισμός της Πολιτικής επήλθε με την εμφάνιση ευκαιριακών πολιτικών που προσπάθησαν να υφαρπάξουν την ψήφο, λέγοντας ασύστολα ψέματα στους πολίτες.\nΓι’ αυτό λέω ότι έχει σημασία εάν κάποιος έχει δείξει στο παρελθόν συνέπεια λόγων και έργων: Έχει κολλήσει ένσημα στη ζωή του; Έχει αναλάβει ευθύνες και τις έχει υλοποιήσει; Είναι αποτελεσματικός; Ή είναι ένας ουρανοκατέβατος που είπε μια ωραία ιστορία, ακούσθηκε από τα ΜΜΕ, ψηφίσθηκε και όταν τελικά ανέλαβε, δεν μπόρεσε να κάνει τίποτα; Πρέπει να επαν-εκπαιδευτούμε στην άσκηση της ιδιότητας του πολίτη, διότι ό,τι συμβαίνει αφορά τη ζωή μας και τη ζωή των παιδιών μας που φεύγουν στο εξωτερικό…\nΌταν στις 31 Δεκεμβρίου 2023 θα έχει ολοκληρωθεί η θητεία σας, ποια είναι η εικόνα που προσδοκάτε να έχουν οι πολίτες της Αττικής για εσάς και το έργο σας;\nΚαταρχάς, θα ήθελα να είμαι σε θέση να πω ότι «αν ξανάρχιζα από την αρχή, τα ίδια θα έκανα». Δηλαδή, να έχω κάνει ακριβώς όσα θεωρώ ότι πρέπει. Αυτό σημαίνει δουλειά, γνώση, σύνθεση, ενδιαφέρον. Κι αυτό μας χαρακτηρίζει. Κατά δεύτερον, γνωρίζουμε ότι η τραυματισμένη Αττική είναι μια δύσκολη υπόθεση. Γνωρίζουμε ότι την κατοικούν πολίτες τραυματισμένοι, που έχουν πονέσει και έχουν εναποθέσει πολλά σε εμάς. Το βλέπουμε αυτό καθημερινά. Γι’ αυτό θα κάνουμε ό,τι είναι δυνατόν. Θα κάνω ό,τι είναι δυνατόν. Δεν θέλω να προδώσω κανέναν και πολύ περισσότερο θέλω να μπορώ να κοιτάζω κατάματα τα νέα παιδιά, να κάνω ό,τι καλύτερο μπορώ γι’ αυτά.\nTags #Γιώργος Πατούλης\nΕρώτηση για την ενίσχυση των αναπτυξιακών δυνατοτήτων στον Βόρειο Τομέα Αττικής κατέθεσε ο Γ. Κουμουτσάκος\nΓ. Σγουρός: Nα σταματήσει η αθλιότητα των βολεμάτων και των εξυπηρετήσεων στην Περιφέρεια Αττικής\nΠεριφέρεια Αττικής: Η αντιπλημμυρική προστασία όλων των Δήμων του Λεκανοπεδίου αποτελεί προτεραιότητα της διοίκησης\nΤα στατιστικά του συστήματος προτεραιότητας με δυνατότητα έκδοσης ψηφιακού εισιτηρίου από τη Δ/νση Μεταφορών Δυτικού Τομέα


HomeΑρνητικές οι επιδόσεις των ευρωπαϊκών ξενοδοχείων τον Αύγουστο\nΣτις χώρες Ισραήλ, Ρωσία και Ελβετία & στις αγορές της Βαρκελώνης, Ισπανίας, Κωνσταντινούπολης, Τουρκίας, και Μιλάνου, Ιταλίας\nΚυρίως αρνητικά αποτελέσματα κατέγραψαν τα ευρωπαϊκά ξενοδοχεία στις τρεις βασικές μετρήσεις απόδοσης τον Αύγουστο του τρέχοντος έτους, σύμφωνα με τα στοιχεια που έδωσε χθες στη δημοσιότητα η STR. Σε σύγκριση με τον Αύγουστο του 2015, η Ευρώπη κατέγραψε μείωση πληρότητας της τάξης του 1,5% στο 75,8%. Η μέση ημερήσια τιμή (ADR) ήταν επίπεδη στα 115,94 €, ενώ τα έσοδα ανά διαθέσιμο δωμάτιο (RevPAR) μειωμένα 1,5%, στα 87,88 €.\nΗ Μάλτα κατέγραψε αυξήσεις σε κάθε μία από τις τρεις μετρήσεις. Η πληρότητα στη χώρα αυξήθηκε 0,9% έως 92,8%, το ADR ήταν 4,3% σε 155.74 €, και το RevPAR αυξήθηκε 5,3% σε 144.54 €. Όντας μια ιδιαίτερα εποχιακή αγορά, η Μάλτα έχει δει αρκετά ισχυρές επιδόσεις από τον Μάιο, και οι ξενοδόχοι κεφαλαιοποίησαν την υψηλή ζήτηση με υψηλότερες τιμές καθ’ όλη τη διάρκεια των καλοκαιρινών μηνών. Το απόλυτο επίπεδο RevPAR του Αυγούστου ήταν το υψηλότερο για κάθε μήνα που έχει καταγραφεί στη Μάλτα. Επιδόσεις επιλεγμένων αγορών για τον Αύγουστο 2016 (τοπικό νόμισμα, συγκρίσεις από έτος σε έτος):


Τα εύσημα του Άδωνι για τον Γρηγόρη Δημητριάδη: Μια λέξη τον χαρακτηρίζει, ντόμπρος\nΈνα ενδιαφέρον φωτογραφικό στιγμιότυπο μοιράστηκε με τους διαδικτυακούς του φίλους ο υπουργός Ανάπτυξης και Επενδύσεων, Άδωνις Γεωργιάδης.\nΣε αυτό ο κ. Γεωργιάδης αναφέρεται στον διευθυντή του Πρωθυπουργικού γραφείου με τον οποίο έχει εξαιρετικές σχέσεις και οι δύο τους δουλεύουν πολύ καλά μαζί. Ο υπουργός, μάλιστα, εστιάζει και σε μια λέξη με την οποία, όπως επισημαίνει, χαρακτηρίζει τον κ. Δημητριάδη: «Ντόμπρος».\n«Ήθελα πολύ καιρό να το γράψω, τώρα που βγήκε αυτή η φωτό με τον κ. Γρηγόρη Δημητριάδη από την ΔΕΘ βρήκα την ευκαιρία: αν μία λέξη θα έπρεπε να χαρακτηρίζει έναν άνθρωπο τότε τον η κατάλληλη λέξη για τον Γρήγορη είναι Ντόμπρος. Μεγάλο προσόν αυτό, τον καθιστά Άξιο Εμπιστοσύνης», σημειώνει χαρακτηριστικά ο κ. Γεωργιάδης.\nΕτικέτες Ανάρτηση Άδωνι ΓεωργιάδηΓρηγόρης Δημητριάδηςλέξηντόμπροςχαρακτηρίζει


Η περιφρόνηση προς την κοινωνία των πολιτών – Θεόδωρος Πάγκαλος\nHome › Βήμα › Άρθρα › Η περιφρόνηση προς την κοινωνία των πολιτών\nadmin2Posted on 04/07/2017 Posted in Άρθρα, Βήμα, ΤΟΒΗΜΑ\nΟι αποτυχημένοι αυτής της ζωής συνήθως τα βάζουν με την «κακούργα κενωνία». H κοινωνία όμως εύκολα περιλαμβάνει και τους καταγγέλλοντες. Τα επικοινωνιακά επιτελεία, όταν η εξουσία τους δώσει επαγγελματικές διαστάσεις, διαμορφώνουν πιο εξειδικευμένους στόχους: το σύστημα, τα παλιά κόμματα, ΠΑΣΟΚ (με μίσος) και Νέα Δημοκρατία (κάπως πιο ευγενικά, γιατί θυμούνται τη συγκυβέρνηση του ’89). Όταν η συμμαχία των αποτυχημένων σταλινικών της παρακμής και φασιστών με μικροαστική ευπρέπεια καταφέρνει να καταλύσει τους νόμους και το σύνταγμα από την ομώνυμη πλατεία εκφωνείται το τελικό σύνθημα, που ανακουφίζει κάθε καταπιεσμένη ολοκληρωτική ψυχή αυτής της εποχής σε αυτόν τον τόπο: «να καεί, να καεί το μπουρδέλο η Βουλή».\nΣτη διάρκεια του αγώνα για την κατάληψη της εξουσίας δύο ή τρεις γενεές νέων Ελλήνων μαθαίνουν ότι ο δημοκρατικός διάλογος είναι περιττός, ότι δίκιο έχει όποιος φωνάζει περισσότερο, ότι αλήθεια είναι αυτό που εξυπηρετεί και ότι τα αντικειμενικά γεγονότα δεν έχουν καμία σημασία και διάφορες άλλους κανόνες συμπεριφοράς, που προέρχονται από το οπλοστάσιο ενός Γκέμπελς και ενός Μπέρια, που συμπίπτουν στη διαπίστωση ότι ο σκοπός καθαγιάζει τα μέσα.\nΟι ομάδες αυτές των αποτυχημένων κοινωνικά περιφρονούν βαθύτατα τον λαό και έχουν αυθαίρετα και αυταρχικά κατάσχει και ιδιοποιηθεί το δικαίωμα έκφρασης γνώμης άξιας σεβασμού από οποιονδήποτε δεν ταυτίζεται μαζί τους και δεν τους δοξολογεί. Είναι ανίκανοι να διατυπώσουν, όπως ο καθηγητής Δ. Νανόπουλος την παρακάτω ριζοσπαστική ιδέα: «Προφανώς, τους ανθρώπους αυτούς με το υψηλό IQ & EQ, θα υπάρχουν και εργάτες ή υπάλληλοι. Η ευφυΐα δεν κληρονομείται ούτε αποδίδεται σε κάποιον με βάση το επάγγελμα ή τους προγόνους του.\nΟι πνευματικοί άνθρωποι δεν είναι καθόλου απαραίτητο να είναι φυσικοί, βιολόγοι, μαθηματικοί ή οτιδήποτε τέτοιο. Το μόνο που χρειάζεται να έχουν, είναι λογική σκέψη και συνείδηση κόσμου». (Δ. Νανόπουλος, Μ. Προβατάς στον «Τρίτο βράχο από τον ήλιο», Πατάκης 2015).\nΠαρακολουθείστε πόση περιφρόνηση προς τον κοινό πολίτη δείχνει ο πρόσφατος χειρισμός από τον πρωθυπουργό και τα φερέφωνά του, του θέματος της διαπραγμάτευσης με τους ευρωπαϊκούς θεσμούς. Ο στόχος της ελληνικής κυβέρνησης ήταν η έναρξη χειρισμού του χρέους. Ακραίο όπλο, βόμβα πυρηνική του Τσιπρανέλ για να τους εξαναγκάσει για να ξεκινήσουν αυτή τη συζήτηση ήταν η απειλή σύγκλισης συνάντησης κορυφής. Ως άλλος Σαμψών, ο Βαλκάνιος νάνος απειλούσε τους συνομιλητές του: «αν δεν μου δώσετε τουλάχιστον μια έναρξη διαπραγμάτευσης για το χρέος , δεν θα πάρω την δόση των 10 δισεκατομμυρίων, που μου έχετε υποσχεθεί και τότε και εσείς δεν θα πάρετε το ποσό που αντιστοιχεί στα ληξιπρόθεσμα πλέον χρέη, που σας οφείλω. Αλλά δεν θα πάθετε μόνο αυτό. Θα σας σύρω σε συνάντηση κορυφής αποκλειστικά για το ελληνικό χρέος και εκεί θα σας χορέψω στον ήχο του ζουρνά και του πατροπαράδοτου νταουλιού μου». Τι έγινε και γύρισε στην Αθήνα ο Βαλκάνιος Σαμψών και εμφάνισε ως θρίαμβο τα 10 δις, που όπως ο ίδιος έχει καταγγείλει επανειλημμένα, όπως ήρθαν έφυγαν για τις πρωτεύουσες των δανειστών, τα ασφαλιστικά τους ταμεία και τα πιστωτικά τους ιδρύματα. Ο Σαμψών της Βίβλου είχε την μαγική ιδιότητα να αποκτά τεράστια δύναμη από την τριχοφυΐα του. Μπορεί να του έκοψε η Δαλιδά τα μαλλιά, αλλά είχαν αρχίσει να ξαναφυτρώνουν, γι’ αυτό και μπόρεσε, αγκαλιάζοντας δυο κολώνες να γκρεμίσει το ναό και να φωνάξει πεθαίνοντας αυτό το ιστορικό: «αποθανέτω η ψυχή μου μετά των αλλοφύλων».\nΟ Τσίπρας είχε ξεκινήσει, πριν από 7 χρόνια, καταγγέλλοντας ως προδότες και όργανα του διεθνούς κεφαλαίου όλους όσους δεν δέχονταν την εξωφρενική θέση του για κούρεμα του ελληνικού χρέους. Είχα γράψει τότε σε ένα άρθρο μου ότι κούρεμα του χρέους δεν νοείται, με την έννοια της μείωσης του αρχικώς διατεθέντος κεφαλαίου. Θα έπρεπε λοιπόν να ζητήσουμε την επιμήκυνση της περιόδου καταβολής του χρέους και αν τούτο ήταν εφικτό, κάποια περίοδο χάριτος. Παράλληλα, θα μπορούσε να γίνει διαπραγμάτευση για τη διατήρηση των επιτοκίων στα χαμηλότερα δυνατά επίπεδα. Και οι δύο στόχοι θα ανακούφιζαν αισθητά την ελληνική οικονομία.\nΤο χρέος βεβαίως δεν είναι βιώσιμο, αν η πραγματική οικονομία είναι στάσιμη. Θα έπρεπε λοιπόν να σαρωθούν οι ιδεοληψίες και οι τοπικισμοί, που οδηγούν στη στασιμότητα και να επιδιωχθεί ειλικρινά και όχι συνθηματολογικά κάποιο ικανοποιητικό επίπεδο ανάπτυξης. Η ιδιωτική οικονομία έχει τεράστιες δυνατότητες. Τίποτα όμως δεν μπορεί να γίνει όσο διοικούν το κράτος ημιπαράφρονες αναρχοφασίστες.\nΑνάπτυξη των υφιστάμενων πόρων δεν μπορεί να γίνει χωρίς επενδύσεις. Το κεφάλαιο είναι διεθνοποιημένο και έχει πολλές επιλογές. Κανείς δεν εμπιστεύεται την αποταμίευσή του σε τυχάρπαστα κοινωνικά αποβράσματα, που τίποτα δε διδάσκονται και επιμένουν φανατικά να περιφρονούν μια κοινωνία που δεν το αξίζει. Απλά και μόνο γιατί μια τυχαία δυσλειτουργία τους επέτρεψε να αρπάξουν την εξουσία. Για το φιάσκο της συνάντησης κορυφής, που βεβαίως δεν έγινε, ούτε ζητήθηκε, την επόμενη Κυριακή.\n‹ Δεν υπάρχουν χυδαίες εκφράσεις, μόνο χυδαίοι άνθρωποι\nΌνειρο ήταν και πάει… ›


New York Times: Ένας κόμβος για τη σύγχρονη τέχνη δημιουργείται στη σκιά της Ακρόπολης | Simple News\n«Πολλοί συνδέουν τον πολιτισμό στην Αθήνα με ερείπια και αρχαία…\nΈνα από τα πρώτα που έκανε ο κ. Γιατρομανωλάκης ήταν να ανοίξει γρήγορα το ΕΜΣΤ. «Ο πρωθυπουργός υποστηρίζει πολύ την ιδέα της προώθησης του σύγχρονου πολιτισμού και ο Νικόλας Γιατρομανωλάκης είναι ένας πραγματικά λαμπρός τύπος», λέει ο Γεράσιμος Γιαννόπουλος, δικηγόρος και μέλος του συμβουλίου του ΕΜΣΤ.\n«Όμως η Ελλάδα βρέθηκε σε δύσκολη κατάσταση αφότου ξέσπασε η κρίση του χρέους. Και δεν μπορείς να γυρίσεις τα πράγματα επιμένοντας στην ένδοξη αρχαιολογική κληρονομιά», προσθέτει.\nPrevious Ντίνος Καρύδης: «Θρίλερ» με ψευδή είδηση ότι πέθανε – Τι πραγματικά συνέβη\nNext «Μια προίκα αμανάτι» – Μια ιστορία για τον ξεριζωμό της Μικρασίας γίνεται ταινία


SamosToday - Εντοπισμός και διάσωση 83 αλλοδαπών στη Σάμο και σύλληψη των χειριστών της λέμβου που τους μετέφερε\nΕντοπισμός και διάσωση 83 αλλοδαπών στη Σάμο και σύλληψη των χειριστών της λέμβου που τους μετέφερε\nΣτον εντοπισμό και τη διάσωση σαράντα (40) αλλοδαπών προέβη, μεσημβρινές ώρες της Τρίτης (05/09), πλωτό σκάφος της δύναμης FRONTEX, το οποίο βρισκόταν σε περιπολία στο πλαίσιο της ευρωπαϊκής επιχείρησης ''ΠΟΣΕΙΔΩΝ 2017''. Ειδικότερα, πλήρωμα ανωτέρω σκάφους εντόπισε στη θαλάσσια περιοχή «ΑΚΡ. ΠΡΑΣΣΟΥ» ν. Σάμου, πνευστή μηχανοκίνητη λέμβο με ικανό αριθμό αλλοδαπών επιβαινόντων. Υπό το συντονισμό του Ενιαίου Κέντρου Συντονισμού Έρευνας και Διάσωσης, παραπάνω σκάφος περισυνέλεξε τους επιβαίνοντες και τους μετέφερε στο λιμένα Μαλαγαρίου Σάμου. Προανάκριση διενεργείται από το Λιμεναρχείο Σάμου, ενώ συνελήφθησαν δύο εκ των σαράντα αλλοδαπών ηλικίας 23 και 39 ετών, ως χειριστές της λέμβου.\nΕπίσης στον εντοπισμό και τη διάσωση σαράντα τριών (43) αλλοδαπών προέβησαν, πρωινές ώρες της Τρίτης (05/09), στελέχη του Λιμενικού Σώματος – Ελληνικής Ακτοφυλακής. Ειδικότερα, περιπολικό σκάφος Λ.Σ.-ΕΛ.ΑΚΤ. εντόπισε στη θαλάσσια περιοχή Καρλοβάσου, πνευστή μηχανοκίνητη λέμβο σε δυσχερή θέση, με ικανό αριθμό αλλοδαπών επιβαινόντων.\nΥπό το συντονισμό του Ενιαίου Κέντρου Συντονισμού Έρευνας και Διάσωσης, πλήρωμα ανωτέρω σκάφους Λ.Σ.-ΕΛ.ΑΚΤ. προέβη στην ασφαλή περισυλλογή και διάσωση των ανωτέρω, οι οποίοι μεταφέρθηκαν στο λιμένα Καρλοβάσου. Προανάκριση διενεργείται από την οικεία Λιμενική Αρχή.\nΠερισσότερα σε αυτή την κατηγορία: « Διάσωση 67 αλλοδαπών και σύλληψη του αλλοδαπού διακινητή τους στη Σάμο\tΤροχαίο ατύχημα με τραυματισμό στη Σάμο. Υπό την επήρεια αλκοόλ ο οδηγός του αυτοκινήτου »


Δευτέρα, 10 Φεβρουαρίου 2020 08:11\tTennisnews Team\nΗ Μαρία Σάκκαρη παρέμεινε στο Νο.21 του κόσμου αυτή την εβδομάδα, θέση που είναι και το career high της, ενώ η 16χρονη Σαπφώ Σακελλαρίδη άφησε πίσω τις 69 θέσεις και βελτίωσε το προσωπικό της ρεκόρ κατά ισάριθμες θέσεις!\nΗ Σάκκαρη δεν αγωνίστηκε την προηγούμενη εβδομάδα σε κάποιο τουρνουά και διατηρήθηκε στους 1.955 βαθμούς και στο Νο.21 της παγκόσμιας κατάταξης της WTA, μια ανάσα μακριά από το Top 20 και συγκεκριμένα 220 βαθμούς μακριά (από την Angelique Kerber).\nΔεν υπήρξαν αλλαγές στις κορυφαίες θέσεις της κατάταξης, μιας και την προηγούμενη εβδομάδα δεν διεξήχθη κάποιο τουρνουά από την WTA, παρά μόνο αγώνες για την προκριματική φάση του Fed Cup. Η Ashleigh Barty είναι πάντα πρώτη, η Simona Halep είναι στο Νο.2 και η Karolina Pliskova στο Νο.3\nΣτην 4η θέση βρίσκεται η Elina Svitolina και στην 5η η Belinda Bencic. Η Bianca Andreescu, το νεότερο μέλος της πρώτης δεκάδας, είναι στο Νο.6, ενώ την ακολουθεί η πρωταθλήτρια του Australian Open, Sofia Kenin. Οι Kiki Bertens, Serena Williams και Naomi Osaka συμπληρώνουν το Top 10.\nΣτην κατάταξη των Ελληνίδων, τη Μαρία Σάκκαρη ακολουθούν η Δέσποινα Παπαμιχαήλ, που είναι στο Νο.259 του κόσμου, και η Βαλεντίνη Γραμματικοπούλου, στο Νο.302. Η Ελένη Κορδολαίμη βρίσκεται στο Νο.833 του κόσμου, ενώ πολύ κοντά της βρίσκεται πια η Σαπφώ Σακελλαρίδη.\nΗ 16χρονη Σαπφώ κέρδισε 69 θέσεις ακόμα μετά από τις πολύ καλές εμφανίσεις των τελευταίων εβδομάδων στα τουρνουά των 15.000 δολαρίων της Αττάλειας στην Τουρκία και σκαρφάλωσε στο Νο.857 της παγκόσμιας κατάταξης, βελτιώνοντας και κατά 69 θέσεις το προηγούμενο career high της (No.926).\nΝα σημειωθεί πως η Σαπφώ, έχει τη δυνατότητα να κρατήσει τους βαθμούς που κερδίζει μόνο από 12 επαγγελματικά τουρνουά στον τελευταίο χρόνο, εξαιτίας του ηλικιακού περιορισμού των κανονισμών της WTA. Μόλις κλείσει τα 17 θα έχει τη δυνατότητα να κρατήσει βαθμολογία από 16 επαγγελματικά τουρνουά, μέχρι την ηλικία των 18, όταν και θα σταματήσει να περιορίζεται από τους κανονισμούς.\nΣτην παγκόσμια κατάταξη της WTA βρίσκονται ακόμα 3 Ελληνίδες παίκτριες. Η Ελένη Μτσεντλίτζε έχει 7 βαθμούς και είναι στο Νο.1155, η Γαλάτεια Μεσοχωρίτου είναι στο Νο.1192 με 6 βαθμούς και η Άννα Αρκαδιανού έχει 3 βαθμούς και βρίσκεται στο Νο.1281.


Προφίλ & Ιστορία | Bellemeat\nΗ Belle Meat ξεκίνησε τη λειτουργία της το Φεβρουάριο του 2009 σε σύγχρονες εγκαταστάσεις παραγωγής στον Ασπρόπυργο Αττικής.Ως κύριο αντικείμενό της έχει την επεξεργασία και τυποποίηση προϊόντων κρέατος.Η εξασφάλιση της εγγυημένης ποιότητας των προϊόντων μας, οδήγησε την εταιρεία μας σε μια συνεχώς ανοδική πορείακαι μέσα σε μικρό χρονικό διάστημα κατάφερε να αναπτύξει ένα τεράστιο δίκτυο πελατών, χτισμένο αποκλειστικά σε σχέσεις εμπιστοσύνης.Από τον Αύγουστο του 2016, η Belle Meat μεταφέρθηκε σε νέες ιδιόκτητες υπερσύγχρονες εγκαταστάσεις στην περιοχή Αχαρναί Αττικής.\nΚάτω από αυστηρά ελεγχόμενες συνθήκες υγιεινής και ασφάλειας, η Belle Meat σχεδιάζει και εφαρμόζει σύγχρονες μεθόδους παρασκευής και συσκευασίας. Βασικός στόχος της εταιρείας είναι η παραγωγή προϊόντων άριστης ποιότητας στηρίζοντας όλη τη φιλοσοφία της σε αυτό. Το σύστημα ασφάλειας των προϊόντων μας περιλαμβάνει την εφαρμογή όλων των απαιτήσεων της ιχνηλασιμότητας και κάθε προϊόν έχει τη δική του ταυτότητα και κωδικό, στοιχεία που εγγυώνται ότι το προϊόν έχει περάσει όλους τους απαραίτητους ελέγχους.\nΗ οικογένειά μας ξεκίνησε τη δραστηριότητά της από την Κύπρο. Εδώ και 4 γενιές προσφέρει πρωτοποριακές υπηρεσίες στην επεξεργασία και τυποποίηση τροφίμων, με εξειδίκευση στην αγορά του κρέατος.Η προσωπική μου ενασχόληση με την οικογενειακή μας επιχείρηση μετράει ήδη 20 χρόνια. Σε όλο αυτό το χρονικό διάστημα, μου δόθηκε η ευκαιρία να εργαστώ και να γνωρίσω με ακρίβεια όλους τους τομείς, από τις φάρμες και την παραγωγή του εργοστασίου, έως τη δημιουργία κρεοπωλείων και τις εξαγωγικές δραστηριότητες. Το 2009, δημιουργήσαμε με τον αδελφικό μου φίλο Αποστόλη Καραδήμο,την Belle Meat.Στις πλέον σύγχρονες μονάδες παραγωγής μας στις Αχαρνές Αττικής, έχουμε εγκαταστήσει πρότυπα συστήματα παρασκευής και τυποποίησης των προϊόντων μας. Σήμερα το όνομα και η ποιότητα της Belle Meat έχουν ξεπεράσει τα εγχώρια σύνορα, αφού η επιχείρηση δραστηριοποιείται με μεγάλη επιτυχία και στο εξωτερικό προσφέροντας τα καλύτερα προϊόντα σε επαγγελματίες από το χώρο της εστίασης. Με αυτό τον τρόπο και σε πείσμα των δύσκολων καιρών, η Belle Meat συμβάλλει ενεργά με επενδύσεις, στην εξωστρέφεια, στην ανάπτυξη και στην απασχόληση.Στην Belle Meat έχουμε πάθος με την ποιότητα και θέλουμε να είμαστε σίγουροι πως απολαμβάνετε από εμάς μόνο το καλύτερο! Σας ευχαριστούμε για την εμπιστοσύνη.\nΤο ανθρώπινο δυναμικό της Belle Meat είναι ο σημαντικότερος παράγοντας ανάπτυξης και ανοδικής πορείας της εταιρείας μας. Επενδύοντας στην εκπαίδευση και τη συνεχή ενημέρωση όλων των εργαζομένων της εταιρείας, έχουμε καταφέρει να διαθέτουμε ένα άρτια καταρτισμένο προσωπικό, σε όλους τους τομείς λειτουργίας της Belle Meat. Βασική προτεραιότητά μας, η εξασφάλιση άριστων συνθηκών εργασίας.


Μπουντεσλίγκα: Έβγαζαν φωτιές Μπάγερν και Ντόρτμουντ (vids), 24Sports & News\nΜπουντεσλίγκα: Έβγαζαν φωτιές Μπάγερν και Ντόρτμουντ (vids)\nKαταιγιστικοί οι Βαυαροί και οι Βεστφαλοί\n14 ΔΕΚΕΜΒΡΙΟΥ 2019 - 18:40\nΕπική ανατροπή για την Μπάγερν Μονάχου που με χατ-τρικ του Φελίπε Κοουτίνιο διέλυσε με 6-1 τη Βέρντερ Βρέμης. Οι Βαυαροί ήταν είχαν αρκετά προβληματική εικόνα στο πρώτο ημίχρονο ωστόσο αν και βρέθηκαν πίσω στο σκορ, πρόλαβαν και γύρισαν το παιχνίδι στις καθυστερήσεις του ημιχρόνου! Στο δεύτερο μέρος υπήρχε μόνο μία ομάδα στον αγωνιστικό χώρο και με πρωταγωνιστή τον Φελίπε Κοουτίνιο που πέτυχε τρία γκολ και μοίρασε δύο ασίστ, καθάρισε εύκολα.\nΗ Μπάγερν είχε την πρώτη καλή στιγμή του παιχνιδιού στο 4' με κεφαλιά του Γκνάμπρι, μετά από σέντρα του Παβάρ, που πέρασε λίγο έξω. Τέσσερα λεπτά αργότερα η Βέρντερ είχε τεράστια ευκαιρία με τον Ράσιτσα να βγαίνει σε τετ-α-τετ με τον Νόιερ αλλά ο Μπόατενγκ πρόλαβε και έκοψε τελευταία στιγμή. Στο 14' οι Βαυαροί είχαν κι αυτοί τεράστια ευκαιρία με τρομερή κεφαλιά του Λεβαντόφσκι, που απέκρουσε εντυπωσιακά ο Παβλένκα. Στο 24' η Βέρντερ άνοιξε το σκορ με τον Ράσιτσα να κάνει ότι θέλει τον Μπόατενγκ και με τρομερό σουτ νίκησε τον Νόιερ για το 0-1. Στο 39' η Μπάγερν έχασε τεράστια διπλή ευκαιρία με τον Παβλένκα να σταματά εντυπωσιακά σε τετ-α-τετ τον Λεβαντόφσκι ενώ στη συνέχεια ο Κοουτίνιο πήρε το ριμπάουντ και σούταρε αλλά και πάλι ο Παβλένκα απέκρουσε εντυπωσιακά. Με τη συμπλήρωση των 45 λεπτών οι Βαυαροί έφεραν το ματς στα ίσα με τον Κίμιχ να περνά για τον Γκνάμπρι που πρόλαβε τελευταία στιγμή και γύρισε για τον Κοουτίνιο κι αυτός σε κενή εστία έκανε το 1-1. Στο τέταρτο λεπτό των καθυστερήσεων ο Κοουτίνιο πέρασε ωραία για τον Λεβαντόφσκι που σε τετ-α-τετ με τον Παβλένκα, αυτή τη φορά πλάσαρε σωστά κάνοντας το 2-1.\nΗ Μπάγερν είχε την πρώτη καλή στιγμή του δεύτερου μέρους στο 47' με σουτ του Κοουτίνιο που απέκρουσε ο Παβλένκα. Στο 63' οι Βαυαροί τελείωσαν το παιχνίδι με τον Αλάμπα να βγάζει μαγική μπαλιά για τον Κοουτίνιο που με απίθανη λόμπα νίκησε τον Παβλένκα για το 3-1. Στο 72' ο Μίλερ βρήκε ωραία τον Λεβαντόφσκι μέσα στην περιοχή που τελείωσε ωραία τη φάση για το 4-1. Τρία λεπτά αργότερα ο Πέρισιτς άνοιξε για τον Κοουτίνιο που γύρισε για τον Μίλερ κι αυτός έκανε το 5-1. Στο 78' ο Κοουτίνιο έκανε το 6-1 με υπέροχο φαλτσαριστό σουτ από το ύψος της μεγάλης περιοχής.\nΜΠΑΓΕΡΝ ΜΟΝΑΧΟΥ: Νόιερ, Κίμιχ, Μπόατενγκ (45' Πέρισιτς), Αλάμπα, Παβάρ, Γκνάμπρι, Ντέιβις, Τιάγκο, Κοουτίνιο (82' Σινγκ), Γκορέτσκα (70' Μίλερ), Λεβαντόφσκι\nΒΕΡΝΤΕΡ ΒΡΕΜΗΣ: Παβλένκα, Αουγκούστινσον, Γκεμπρε-Σιλασιέ (45+2' Φριντλ), Λανγκ, Βελίκοβιτς, Μαξ Έγκεσταϊν, Γκρος, Κλάασεν, Σαχίν, Ράσιτσα, Οζάκο (67' Μπιτενκούρτ)\nΜΑΪΝΤΣ - ΜΠΙΡΟΥΣΙΑ ΝΤΟΡΤΜΟΥΝΤ: 0-4\nΕξαιρετική εμφάνιση για την Μπορούσια Ντόρτμουντ που καθάρισε πολύ εύκολα με 0-4 τη Μάιντζ σε ένα παιχνίδι που το σκορ θα μπορούσε να είναι πολύ μεγαλύτερο. Οι Βεστφαλοί δεν απειλήθηκαν στιγμή και με πρωταγωνιστές τους Μάρκο Ρόις, Τζέιντον Σάντσο και Γιούλιαν Μπραντ, έφτασαν εύκολα στη νίκη ενώ μάλιστα σπατάλησαν και ένα ''τσουβάλι'' ευκαιρίες.\nΗ Ντόρτμουντ είχε την πρώτη καλή στιγμή του παιχνιδιού στο 6' με τον Σάντσο να κάνει ωραία ενέργεια και γύρισμα για τον Ρόις που με δεύτερη προσπάθεια σούταρε αλλά ο Ζέντνερ απέκρουσε, ενώ έξι λεπτά αργότερα ο Χακίμι γύρισε επικίνδυνα μέσα στην περιοχή και ο Σουλτζ σούταρε από πλάγια θέση στέλνοντας την μπάλα στην εξωτερική πλευρά της εστίας των φιλοξενούμενων. Με τη συμπλήρωση 20 λεπτών νέα καλή στιγμή για τους Βεστφαλούς με τον Μπραντ να βρίσκει ωραία τον Σουλτζ που γύρισε για τον Ρόις κι αυτός σούταρε με τη μία στέλνοντας την μπάλα πάνω από το οριζόντιο δοκάρι του Ζέντνερ. Στο 26' η Ντόρτμουντ είχε ακόμα μία τεράστια ευκαιρία με τον Χούμελς να ανοίγει ωραία για τον Σουτζ που γύρισε για τον Ρόις αλλά ο Ζέντνερ τον σταμάτησε τελευταία στιγμή. Στο 32' ο Σάντσο έβγαλε σέντρα για τον Χούμελς που με κεφαλιά έστρωσε στον Ρόις κι αυτός με δυνατό σουτ στην κίνηση από το ύψος της μεγάλης περιοχής έκανε το 0-1. Στο 39' και πάλι ευκαιρία για την Ντόρτμουντ με κεφαλιά του Μπραντ, μετά από κόρνερ του Σάντσο, που πέρασε λίγο έξω.\nΗ Ντόρτμουντ είχε την πρώτη καλή στιγμή του δεύτερου μέρους στο 48' με κεφαλιά του Μπραντ, μετά από εκτέλεση φάουλ του Ρόις, που απέκρουσε ο Ζέντνερ, όπως και στο 60' σουτ του Ρόις. Στο 66' οι Βεστφαλοί πέτυχαν και δεύτερο τέρμα με τον Ζαγκαντού να διανύει όλο το γήπεδο με την μπάλα στα πόδια και να γυρίζει για τον Σάντσο που με ωραίο πλασέ έκανε το 0-2. Τρία λεπτά αργότερα ο Ρόις άνοιξε ωραία για τον Αζάρ που με τρομερό σουτ νίκησε τον Ζέντνερ κάνοντας το 0-3. Στο 76' ο Σάντσο είχε τεράστια ευκαιρία με σουτ που κατέληξε στο δοκάρι του Ζέντνερ. Στο 84' ο Σάντσο πέρασε ωραία για τον Σουλτζ που με ωραίο σουτ έκανε το 0-4.\nΜΑΪΝΤΣ: Ζέντνερ, Ζουστ, Μάρτιν, Νιακατέ, Κουντέ Μαλόνγκ (86' Μπροζίνσκι), Φερνάντες, Οζτουνάλι, Μπάκου, Μποτίους (76' Μαξίμ), Σζάλαϊ (81' Ματετά), Κουάισον\nΜΠΙΡΟΥΣΙΑ ΝΤΟΡΤΜΟΥΝΤ: Μπίρκι, Χακίμι, Σουλτζ, Ζαγκαντού, Ακάνζι, Χούμελς, Βάιγκλ, Αζάρ, Σάντσο (85' Αλκάθερ), Μπραντ (80' Νταχούτ), Ρόις (73' Γκέτσε)\nΚΟΛΩΝΙΑ - ΜΠΑΓΕΡ ΛΕΒΕΡΚΟΥΖΕΝ: 2-0\nΓήπεδο: RheinEnergir Stadion\nΕμφάνιση για κλάματα από τη Μπάγερ Λεβερκούζεν που γνώρισε ήττα σοκ με 2-0 στο «RheinEnergir Stadion» απέναντι στην Κολωνία που προσθέτει τρείς απίστευτα πολύτιμους βαθμούς στη μάχη της παραμονής. Οι «ασπιρίνες» ήταν σκιά του εαυτού τους σε όλη τη διάρκεια του παιχνιδιού δίνοντας την ευκαιρία στους «τράγους» να πάρουν σπουδαία νίκη.\nΗ Κολωνία είχε την πρώτη καλή στιγμή του παιχνιδιού στο 5' με τον Κάτερμπαχ να περνά για τον Γιάκομπς που σούταρε αλλά ο Χραντέτσκι απέκρουσε χωρίς πρόβλημα. Στο 25' νέα καλή στιγμή για τους «τράγους» με τον Γιάκομπς να κάνει ωραία ενέργεια πάνω στον Λαρς Μπέντερ και γύρισα για τον Έκτορ που σούταρε στέλνοντας την μπάλα λίγο έξω. Στο 43' η Κολωνία σκόραρε με τον Μοντέστε αλλά το τέρμα ακυρώθηκε ως οφσάιντ.\nΗ Λεβερκούζεν είχε την πρώτη καλή στιγμή του δεύτερου μέρους στο 48' με τον Φόλαντ να βρίσκει ωραία τον Αμιρί που σούταρε από το ύψος του πέναλτι αλλά ο Χορν απέκρουσε, όπως και στο 53' σε μακρινό σουτ του Χάβερτζ. Στο 62' οι «ασπιρίνες» έμειναν με δέκα παίκτες εξαιτίας της αποβολής με δεύτερη κίτρινη κάρτα του Ντράγκοβιτς για μαρκάρισμα στον Κόρδοβα. Στο 73' η Κολωνία άνοιξε το σκορ με τον Έκτορ να περνά ωραία για τον Κόρδοβα που σε τετ-α-τετ με τον Χραντέτσκι πλάσαρε ωραία κάνοντας το 1-0. Στο 77' η Λεβερκούζεν έμεινε με εννιά παίκτες εξαιτίας μίας χαζής αποβολής με απευθείας κόκκινη κάρτα του Μπέιλι για χτύπημα στον Εχιζίμπουε. Στο 84' οι «τράγοι» τελείωσαν το παιχνίδι με τον Ρίσε να εκτελεί ένα φάουλ και τον Μπορνό με κεφαλιά να κάνει το 2-0.\nΚΟΛΩΝΙΑ: Χορν, Μπορνό, Γιάκομπ, Έκτορ, Κάτερμπαχ, Τζίχος, Εχιζίμπουε, Σκιρί, Ντρέξλερ, Τίλμαν (56' Ρίσε), Μοντέστε (55' Κόρδοβα)\nΜΠΑΓΕΡ ΛΕΒΕΡΚΟΥΖΕΝ: Χραντέτσκι, Σβεν Μπέντερ, Ντράγκοβιτς, Αμιρί (54' Μπέιλι), Χάβερτζ, Αρανκίς. Λαρς Μπέντερ, Ντιαμπί (82' Μπελαραμπί), Μπαουμγκαρτλίνγκερ, Φόλαντ (66' Ρέτσος)\nΧΕΡΤΑ ΒΕΡΟΛΙΝΟΥ - ΦΡΑΪΜΠOΥΡΓΚ: 1-0\nΤεράστια νίκη για τη Χέρτα Βερολίνου που πήρε υπερπολύτιμο τρίποντο με 1-0 απέναντι στη Φράιμπουργκ που θα μπορούσε να έχει φύγει με το βαθμό της ισοπαλίας από την πρωτεύουσα.\nΗ Χέρτα είχε την πρώτη καλή στιγμή του παιχνιδιού στο 15' με τον Ιμπίσεβιτς να κάνει ωραία ενέργεια και σουτ που απέκρουσε ο Φλέκεν, όπως και στο 26' μετά από εξαιρετική ενέργεια και σουτ του Ντιλροσούν. Στο 35' η Φράιμπουργκ απείλησε με σουτ του Πέτερσεν που απέκρουσε ο Γιέρσταϊν. Δύο λεπτά αργότερα οι Βερολινέζοι είχαν τεράστια ευκαιρία με τον Κλάντερ να γυρίζει για τον Σέλκε που σούταρε στέλνοντας την μπάλα στην εξωτερική πλευρά της εστίας του Φλέκεν.\nΣτο 53' και την πρώτη καλή στιγμή του δεύτερου μέρους η Χέρτα άνοιξε το σκορ με καταπληκτικό σουτ εκτός περιοχής από τον Νταριντά. Στο 66' οι ''πρωτευουσιάνοι'' είχαν καλή στιγμή με τον Γκούιτς να περνά για τον Ιμπίσεβιτς που σούταρε στέλνοντας την μπάλα λίγο έξω.\nΧΕΡΤΑ ΒΕΡΟΛΙΝΟΥ: Γιέρσταϊν, Πλάτενχαρντ, Κλάντερ, Μπογιατά, Ρέκικ, Ντιλροσούν (74' Μίτελσταντ), Νταριντά, Γκούιτς, Σέλκε, Λουκεμπάκιο, Ιμπίσεβιτς (74' Βολφ)\nΦΡΑΪΜΠOΥΡΓΚ: Φλέκεν, Γκίντερ, Κοχ, Γκουλντέ, Χάιντζ, Χέφλερ, Χάμπερερ, Σάλαϊ (57' Γκρίφο), Σμιντ, Χέλερ, Πέτερσεν\nΠΑΝΤΕΡΜΠΟΡΝ - ΟΥΝΙΟΝ ΒΕΡΟΛΙΝΟΥ: 1-1\nΜοιρασιά για τις νεοφώτιστες Πάντερμπορν και Ουνιόν Βερολίνου που ήρθαν ισόπαλες 1-1 στο «Benteler-Arena» με τους γηπεδούχους να χάνουν τεράστια ευκαιρία να πάρουν τη νίκη που θα τους έδινε τεράστια ανάσα και τους φιλοξενούμενους να χάνουν την ευκαιρία να συνεχισουν τα νικηφόρα αποτελέσματα των τελευταίων αγωνιστικών. Η Ουνιόν άνοιξε το σκορ με την πρώτη καλή στιγμή του παιχνιδιού στο 7' με απίθανο σουτ στην κίνηση από τον Ίνγκβαρτσεν. Στο 26' νέα ευκαιρία για τους Βερολινέζους με κεφαλιά του Άντερσον, μετά από κόρνερ, που πέρασε λίγο έξω. Στο 33' η Πάντερμπορν έφερε το ματς στα ίσα με τον Κόλινς να βγάζει σέντρα για τον Γκασουλά που πήρε την κεφαλιά στέλνοντας την μπάλα στο δεύτερο δοκάρι και ο Πρόγκερ από κοντά έκανε το 1-0. Τέσσερα λεπτά αργότερα η Ουνιόν απείλησε με κεφαλιά του Άντερσον, μετά από γύρισμα του Τρίμελ, που πέρασε λίγο έξω.\nΗ Πάντερμπορν είχε την πρώτη καλή στιγμή του δεύτερου μέρους στο 48' με ωραίο σουτ του Βασιλιάδη που κατέληξε στην εξωτερική πλευρά της εστίας των φιλοξενούμενων, ενώ στο 53' ο Μαμπά σούταρε και ο Γκίκεβιτς απέκρουσε.\nΠΑΝΤΕΡΜΠΟΡΝ: Τσίνγκερλε, Σολνάου, Κιλιάν, Γιάνς, Κόλινς, Αντβί-Ατζέι, Πρόγκερ (74' Χόλτμαν), Βασιλιάδης, Γκασουλά, Ζολίνσκι, Μαμπά (68' Μίχελ)\nΟΥΝΙΟΝ ΒΕΡΟΛΙΝΟΥ: Γκίκεβιτς, Πάρενσεν, Τρίμελ, Λεντζ, Χιούμπνερ, Φρίντριχ, Άντριχ, Γκέντνερ, Ίνγκβαρτσεν (77' Μπέκερ), Μπάλτερ (68' Μέες), Άντερσον\n«Πιθανό αντίθετο δρομολόγιο Πογκμπά-Ντε Λιχτ» | 11:26\nΑυτοθυσία συνταξιούχου γιατρού - Επέστρεψε στο νοσοκομείο να βοηθήσει και πέθανε από τον ιό (pic) | 11:24\nΜεγάλο διπλό για την φορμαρισμένη Άουγκσμπουργκ